Izvor: RTS, 01.Mar.2021, 18:30\nOd danas je u funkciji besplatni SOS telefon na broju 0800 100 115 koji je namenjen svim novinarkama i novinarima koji smatraju da im je ugrožena bezbednost. Ta usluga pokrenuta je u sklopu aktivnosti Radne grupe za bezbednost i zaštitu novinara koju je osnovala Vlada Republike Srbije, a na telefonske pozive odgovaraće pravnici koji imaju iskustvo u radu na slučajevima nasilja prema medijskim radnicima.\nČlan Radne grupe Veran Matić kaže da je ovo >> Pročitaj celu vest na sajtu RTS << prvi korak u realizaciji planiranih aktivnosti na zaštiti novinara i povećanju bezbednosti, saopšteno je iz Kancelarije za saradnju s medijima Vlade Srbije.\nSrbijaDanas.com: OD DANAS SOS LINIJA ZA SVE NOVINARE: Vlada Srbije staje na kraj napadima na medijske radnike\nJužneVesti.com: Počeo sa radom SOS telefon namenjen novinarima kojima je ugrožena bezbednost\nOd danas radi SOS telefon za novinare\nIzvor: JUGpress.com, 01.Mar.2021\nBEOGRAD..Od danas je u funkciji besplatni SOS telefon na broju 0800 100 115 koji je namenjen svim novinarkama i novinarima koji smatraju da im je ugrožena bezbednost. Ova usluga pokrenuta je u sklopu aktivnosti Radne grupe za bezbednost i zaštitu novinara koju je osnovala Vlada Republike Srbije,...


Sa kvalitetnim dizel gorivom nema zime - DriveIn\nSa kvalitetnim dizel gorivom nema zime\nU zimskom periodu prioritet za sve učesnike u saobraćaju je bezbednost. Sneg, poledica i klizavi kolovozi sami po sebi predstavljaju potencijalni rizik i opasnost na putu\nUpravo iz tog razloga nadležni apeluju na vozače da poštuju zakonom propisane obaveze i preporuke za vožnju u nepovoljnim zimskim uslovima, kao i da blagovremeno provere tehničku ispravnost vozila i stanje akumulatora\nU sezoni školskog raspusta i povećanog intenziteta saobraćaja, posebno u pravcima koji vode do planinskih odredišta, savetuje se maksimalan oprez u vožnji uz strogo poštovanje svih propisa, kao i prilagođavanje brzine uslovima na putu. Istovremeno, stručnjaci upozoravaju da su na zimski minus posebno osetljivi automobili na dizel pogon zbog formiranja kristala parafina, usled čega dolazi do zgušnjavanja ove vrste derivata. Kao posledicu ova pojava može da dovede do otežanog starta motora ili čak do potpunog blokiranja dotoka goriva.\nU kompaniji NIS, koja poseduje najveću mrežu benzinskih stanica u Srbiji, ističu da su za potrošače u zimskom periodu pored standardnog evro-5 dizela, obezbedili i aditivirano G-Drive dizel gorivo sa poboljšanim niskotemperaturnim karakteristikama. Zahvaljujući kompleksu aditiva koje sadrži, G-Drive dizel omogućava bolju startnost, veću snagu i stabilniji rad motora. Pomenuti aditivi u G-Drive dizel gorivu doprinose optimalnom radu motora, obezbeđuju efikasnije sagorevanje goriva i pouzdan start i na temperaturama do minus 30 stepeni. Iz naše najveće naftne kompanije poručuju da za automobil nema zime uz G-Drive dizel koji je dostupan na svim NIS Petrol i GAZPROM benzinskim stanicama u Srbiji.


Jelen i FSS premijerno predstavili TV spot u režiji Dragana Bjelogrlića - Marketing Mreža\nJelen pivo i Fudbalski savez Srbije su zvanično predstavili televizijski spot kojim će pozvati sve navijače da bodre nacionalni tim na Svetskom prvenstvu u Rusiji.\nPosebnu atmosferu ovom televizijskom ostvarenju dala je i specijalna verzija poznate pesme „Pukni zoro“ koju je za ovu priliku aranžirao Magnifico. Premijeri spota prisustvovale su brojne zvanice iz sveta sporta, muzike i filma.\n„Jelen pivo i FSS su želeli da kreiramo spot koji će naše navijače ispuniti ponosom i koji će ih motivisati da navijaju što snažnije za svoju zemlju. Naši reprezentativci su bili pravi profesionalci i verujem da će dati sve od sebe i uraditi sve što mogu za Srbiju. Ova generacija orlova zaslužuje veliku podršku“, rekao je Dragan Bjelogrlić.


Škola Plus Bela Crkva: Sačuvajmo prirodne vrednosti\nSačuvajmo prirodne vrednosti\nČlanovi Škole plus, ovog vikenda, na najbolji mogući način skrenuli su pažnju na ekološku priču u okviru projekta podržanom od Ministarstva poljoprivrede i zaštite životne sredine pod nazivom: "Sačuvajmo prirodne vrednosti".\nCiljevi projekta su širenje ekološke svesti o tome da su u čovekovoj životnoj sredini sve prisutnije posledice njegove radne delatnosti i da one često predstavljaju uzrok narušavanja ekološke ravnoteže. Posetili smo Ramsarsko područje „Labudovo Okno“ u priobalnom području leve obale Dunava kod Stare Palanke. To područje obuhvata ritove i močvare koje su od velikog značaja za biodiverzitet, te su od strane Ramsarske asocijacije stavljene na listu od posebnog značaja. To je prostor koji predstavlja glavnu stanicu na Balkanu u preletu ptica prilikom seobe na jug i obrnuto.\nU granice predloženog Ramsarskog područja su uključeni i vredni akvatični ekosistemi tog regiona, kao što su ušće Nere, Zavojska ada, kao i Dunavci i obale Dunava sa desne strane reke. Vlažna područja predstavljaju centre biološke raznovrsnosti i staništa raznovrsne i specifične flore i faune. Ona su od suštinskog značaja za opstanak retkih i ugroženih vrsta ptica koje svoja životna staništa nalaze kraj vode. Međutim, ova područja su izuzetno značajna i za čoveka, jer u mnogim aspektima neposredno utiču na njegov opstanak.\nSaznali smo da je život čoveka na području Labudovog okna najvećim delom vezan za Dunav i okolna ritska staništa. Veoma zanimljiva i stručna poseta koja je svima pružila nova znanja i proširila svest mladima o tome da je narušavanje ekološke ravnoteže opasnost koja nam može ugroziti živote.\nMišljenja i stavovi izraženi u ovom tekstu isključiva su odgovornost autora i ne predstavljaju nužno zvaničan stav Ministarstva poljoprivrede i zaštite životne sredine.


Pre svega: Prognoza vremena do kraja leta 2013: Prijatan i septembar\nPrognoza vremena do kraja leta 2013: Prijatan i septembar\nZa vikend, kiše neće biti, a sunce će nas dobro oznojiti. U finiš leta ulazimo sa prijatnijim temperaturama i povremenim padavanama. Početak septembra daće za pravo svima koji tvrde da je ovo najlepši mesec u godini i idelan izbor za odlazak na more.\nPrvog dana ovog vikenda (17-18. avgust) termometar će u hladu meriti od 32 do 33 stepena, da bi sutradan odskočio dva podeoka više na Celzijusovoj skali. Ko može, vikend kraj vode trebalo bi da produži i na ponedeljak jer nas i prvog radnog dana očekuju vrućine i temperatura do 36 stepeni.\nPOČETAK septembra verovatno će biti dobra najava za vremenske prilike do kraja leta. Slično vreme sa prijatnim temperaturama oko 30 stepeni i bez mnogo kiše očekuje nas i u čitavoj prvoj polovini septembra.


To nije nagrada već ozbiljan posao – DnevniZurnal\nTo nije nagrada već ozbiljan posao\nby admin 17/02/2022, 08:51 1.3k Views\nNekadašnji ambasador Ivan Vujačić kaže da je neophodno popuniti ambasadorska mesta i naglašava da je neophodno imati ambasadore u zemljama s kojima imamo diplomatske odnose jer je to znak poštovanja.\nPodvlači da nepostojanje ambasadora u nekoj zemlji govori o nemarnom odnosu.\n„Bitno je da se vodi računa ko se postavlja, to nije nagrada već ozbiljan posao. To mogu da budu i političke ličnosti ali bi trebalo limitirati broj i dati mesto profesionalnim diplomatama“, smatra Vujačić.\n„Ako se šalje politička ličnost, ona mora da bude bliska vlasti, nagrađivanje sekundarnih ličnosti je loše za našu diplomatiju, postavljanje ljudi kao nagrade ili da bi se neko sklonio su loše stvari i šalju loš signal i nemojte da mislite da zemlje u koje se šalju zahtevi za agreman ne znaju sve o ličnostima o kojima se radi“, dodao je.\nPored nemanja ambasadora u nekoj zemlji, štetu Srbiji može da nanese i loš ambasador, kaže Vujačić.\n“Postoji tendencija da se sve rešava u bilateralnim susretima i da diplomate nemaju šta da javlaju. To je greška, jedan ambasador živi u zemlji, zna šta se dešava i u stanju je da bolje procenjuje šta se dešava. Meni se dešavalo u SAD da čujem razne ideje i imao sam priliku da korigujem i kažem zašto neke inicijative nisu dobre”, dodaje nekadašnji ambasador.\nOn nije želeo da komentariše rad ambasadora u SAD Marka Đurića, jer, kako kaže, nema dovoljan uvid u ono šta radi.\n“Ima poverenje predsednika republike koji u našem sistemu vodi glavnu reč u spoljnoj politici, bez obzira što bi po Ustavu vlada to trebalo da radi. Marko Đurić da se suzdrži od Tvitera, nije njegovo da se obraća našoj javnosti, posao mu je da tamo bude u medijima i radi svoj posao, a ne da bude u centru pažnje i da se raspravlja sa drugim državnicima”, rekao je.\nPojasnio je da su i SAD imale problema s postavljanjem ambasadora.\n“Došla je Bajdenova administracija i imali su problema da ratifikuju postavljenje ambasadora, prvih 10 meseci je prošao samo jedan bivši senator, koji je otišao u Meksiko. Onda je Bajden požurio da stavi druge ambasadore na dnevni red da uđu u regularne tokove potvrđivanja. Izabrao je starije diplomate koje dugo poznaje, postavio je Kristofera Hila ovde, hteo je da pokaže da radi sa iskusnim diplomatama jer Hil poznaje ove prostore”, kaže Vujačić.\nGovoreći o ukrajinskoj krizi, Vujačić je naveo da vidi diplomatsko rešenje i da se priča vratila u diplomatske okvire.\n“Američka strana je uradila jednu taktičku stvar koja je naterala Rusiju u defanzivu, po modelu kubanske krize kada su pokazivali rakete na Kubi alarmirali su javnost optužujući Rusiju da planira invaziju na Ukrajinu. Uspeli su da Rusiju nateraju na defanzivu. Rusi pričaju da vraćaju trupe i onda se otvara put, pošto je i Putin izjavio da se vraća diplomatskim kanalima i da će ti kanali biti korišćeni da se predupredi sukob”, kaže.\n“Pozicija Srbije je jasna, Srbija je u procesu rešavanja statusa Kosova, prizanje integritet Ukrajine pre ruskog ulaska na Krim i pozicija se nije promenila, to je u skladu sa stavovima politike”, dodaje Vujačić.


Ombudsman: Što pre Zakon o besplatnoj pravnoj pomoći | TV KANAL 9 NOVI SAD\nNaslovna EMISIJE Ombudsman: Što pre Zakon o besplatnoj pravnoj pomoći\nOmbudsman: Što pre Zakon o besplatnoj pravnoj pomoći\nVIDEO K9: U cilju poštovanja Ustava, ali i kao ispunjavanje obaveza u procesu pridruživanja Evropskoj uniji, neophodno je što pre usvojiti Zakon o besplatnoj pravnoj pomoći, ističe Stevan Arambašić, Pokrajinski ombudsman. Mnogi ljudi, kako kaže, zbog ovog nedostatka ne mogu da ostvare Ustavom garantovana prava.\nPravo na jednak pristup pravdi i pravičnom suđenju je u Republici Srbiji garantovano Ustavom i kroz još desetak važnih dokumenata.\nMeđutim, odlaganje usvajanja Nacrta Zakona o besplatnoj pravnoj pomoći, onemogućava ostvarivanje ovih prava, ističe Pokrajinski ombudsman.\n“Postoji značajan procenat ljudi koji neka svoja prava nisu ostvarili zato što pravo ne poznaju, a nemaju mogućnost da angažuju nekoga da im pruži stručnu pravnu pomoć. Kroz ovaj zakon to pravo jednako pristupa i realizaciji nečega što im po zakonu pripada i više neće biti uskraćeni i moći će da to ostvare”, naveo je Arambašić.\nOn je podsetio da je uspostavljanje sistema besplatne pravne pomoći jedna od obaveza i u procesu pridruživanja Evropskoj uniji, naročito u okviru pregovaračkih programa 23 i 24 koja se odnose na pravosuđe, osnovna prava, pravdu, slobodu i bezbednost u šta spada i pristup pravdi putem besplatne pravne pomoći.\nZa sada u Vojvodini ovaj posao vrše Službe pravne pomoći, međutim, to ne odgovara u potpunosti potrebama građana.\n“Služba pravne pomoći se u nekim jedinicama lokalne ssamouprave naplaćuje, a negde se pruža besplatno. Negde se odvija u okviru Javnog pravobranilaštva ili u okviru stručnih službi u jedinicama lokalne samouprave a mali broj jedinica lokalne samouprave ima posebno konstituisan organ koji se zove Služba pravne pomoći”, rekao je Arambašić.\nKonačna verzija Nacrta Zakona o besplatnoj pravnoj pomoći je završena i Ministarstvo pravde je taj nacrt uputilo na mišljenje svim ministarstvima Vlade Republike Srbije, međutim, kako Arambašić dodaje, verovatno je finansijski momenat razlog odlaganja stupanja na snagu ovog zakona.\nPrema ovom zakonu, besplatnu pravnu pomoć imaće svi pripadnici socijalno ugroženih i marginalizovanih društvenih grupa, ali i azilanti i izbeglice.\nPrethodni tekstNeplatišama “Informatike” rok do sutra\nSledeći tekstPrekrečeni grafiti mržnje


Babić: "Ne želim u Zvezdu!" - Sportske.net\nBabić: "Ne želim u Zvezdu!"\nOmladinski reprezentativac Srbije Srđan Babić otkrio je da će ovoga leta napustiti Vojvodinu ali da ne želi da mu naredna stanica bude Crvena zvezda.\nŠampion Srbije "nišanio" je ovoga leta defanzivca Vojvodine Srđana Babića ali su sve prilike da Crvena zvezda neće uspeti da angažuje omladinskog reprezentativca Srbije.\nTalentovani osamnaestogodišnji štoper izjavio je da će ovoga leta sasvim sigurno napustiti "Karađorđe" ali je naglasio da prelazak na "Marakanu" nije opcija.\n"Za sada je jedino sigurno da 99 odsto idem iz Vojvodine. Međutim, jednako tako je sigurno da iz Vojvodine ne bih hteo da pređem u Zvezdu. To je moj stav" izjavio je Babić za "Novosti".\nReprezentativac Srbije na stolu ima ponude iz inostranstva zbog čega je logičan njegov stav da karijeru ne želi da nastavi u Zvezdi.\n"Ne bih želeo da budem pogrešno shvaćen, ali zaista ima mnogo interesenata. Dogovor je da se u narednih desetak dana sve to reši i tada ću moći da kažem mnogo konkretnije" poručio je Babić.\nSrđan Babić ima tek 19 godina a tokom prethodne sezone dobio je priliku da igra u prvom timu Vojvodine što ga je uz dobre partije u nacionalnom timu učinilo poželjnim za šampiona Srbije ali i za mnoge inostrane klubove čije su ponude znatno primamljivije od Zvezdine.


Neophodna nezavisna kontrola državne pomoći - European Western Balkans\nBEOGRAD – Komisiju za kontrolu državne pomoći trebalo bi transformisati u samostalni i nezavisni organ tako što bi se njeni članovi birali u Narodnoj skupštini, iz redova stručnjaka za pravo i ekonomiju, sa nezavisnom stručnom službom i transparentnijim finansiranjem – preporuke su analize koju su pripremili Centar za evropske politike (CEP), NALED i portal European Western Balkans u okviru projekta „Pripremi se za učešće“.\nIako postoji od 2010. godine, Komisija nije donela nijednu odluku o nedozvoljenosti državne pomoći niti nalog za povraćaj sredstava. Analiza ukazuje da postojeće ustrojstvo ovog tela otvara prostor za različite zloupotrebe i politički uticaj na (ne)postupanje Komisije, a zabrinutost trenutnim načinom rada istakla je i Evropska komisija u najnovijem Godišnjem izveštaju o napretku Srbije.\n„Naša zemlja se Sporazumom o stabilizaciji i pridruživanju obavezala da će formirati nezavisno telo za kontrolu državne pomoći te se neispunjavanje preuzetih zadataka negativno odražava na proces pristupanja EU jer je nezavisnost Komisije jedan od preduslova za otvaranje Poglavlja 8 o politici konkurencije. Neefikasan sistem kontrole državne pomoći direktno narušava fer uslove poslovanja na tržištu što ima štetne posledice za građane i privredu“, kaže Slobodan Krstović iz NALED-a, koordinator Radne grupe Nacionalnog konventa o EU za poglavlje 8 (Politika konkurencije) povodom pripreme novog Zakona o kontroli državne pomoći.\nIako postojeći zakon iz 2009. definiše da je Komisija nezavisno telo, finansiranje njenog rada se vrši sa razdela Ministarstva finansija. Članove Komisije bira Vlada Srbije na predlog ministarstava koja su najčešće davaoci državne pomoći i koje bi Komisija trebalo da kontroliše. Komisija nema svoju stručnu službu već sve poslove oko pripreme predloga odluka i održavanja sednica obavlja posebno odeljenje unutar ministarstva koje ima samo četiri stalno zaposlene osobe.\nAnaliza ukazuje da bi u procesu reorganizacije trebalo koristiti primer Komisije za zaštitu konkurencije čije članove bira parlament iz redova eksperata, poseduje stručnu službu sa više od 50 zaposlenih koji nemaju status državnih službenika, a 98% sredstava za rad obezbeđuje iz sopstvenih prihoda. Model KZK istakla je i Evropska komisija kao dobar primer i najfunkcionalniji u našem pravnom sistemu.\nPreporuke analize sugerišu da bi trebalo izbeći mogućnost da za članove Komisije za kontrolu državne pomoći budu birani predstavnici ministarstava. Kako ovo telo nema sopstvene prihode, finansiranje bi trebalo obezbediti iz budžeta, ali sa posebne linije kao kod Državne revizorske institucije ili Poverenika za zaštitu ravnopravnosti. Godišnji finansijski plan Komisije odobravao bi parlament.\nUz jačanje kadrovskih i materijalnih resursa kroz obezbeđivanje prostora za rad i stručne službe, trebalo bi intenzivirati saradnju Komisije sa drugim nezavisnim institucijama kao što su DRI i KZK i propisati da svi nacrti propisa koji imaju veze sa državnom pomoći moraju da dobiju mišljenje Komisije.\n„Na ovaj način, Komisija bi mogla da vrši svoje nadležnosti efikasno, samostalno i nepristrasno. Promena organizacionog modela imala bi niz pozitivnih efekata, kako na ispunjavanje kriterijuma u procesu pristupanja EU, tako i na privredu kroz veću zaštitu konkurencije na tržištu i podsticanje privrednog razvoja, i najvažnije, na same građane kroz smanjenje prostora za korupciju i jačanje transparentnosti i odgovornosti u trošenju budžetskih sredstava“, ističe Dušan Protić, programski menadžer za unutrašnje tržište i konkurentnost u CEP-u i koordinator radnih grupa Nacionalnog konventa o EU za poglavlja 1, 3 i 28.


Gužve u Domu zdravlja u Boru – RADIO TELEVIZIJA BOR\nBOR- Gužve u Domu zdravlja u Boru su tokom letnjih meseci nešto manje, ali su prisutne, što i dalje izaziva nezadovoljstvo pacijenata. Jedan od razloga je što još uvek nije upotpunosti zaživela mera zakazivanja kod izabranog lekara i pored aktivnosti koje se preduzimaju .\n„Koliko god se mi na nivou Doma zdrajlja trudili da uvedemo red i konačno zaživi mera zakazivanja kod izabranog lekara, to jako loše ide, rekla je zamenik direktora Doma Zdravlja u Boru Slađana Jovanović.\nSa jedne strane su zaista bolesni ljudi koji ni u kom slučaju ne bi trebalo da čekaju, međutim problem su hronični pacijenti.\n.“Oni su dužni po zakonu da 15 dana ranije zakažu pregled, ali još uvek se to teško sprovodi.. Nemoguće je da pacijent istog dana odmah dobije uslugu. Pregled je nešto što se ne čeka, ali govorim o administrativnim poslovima kao što su davanje uputa, prepisivanje terapije, zakazivanje kontrola.To ne može odmah da se uradi,već je neophodno zakazivanje,istakla je Slađana Jovanović.\nTakođe, je na svim odeljenjima u Domu zdravlja i dalje prisutan manjak lekara , a razlozi su sledeći.\n„Prvo su tu duga bolovanja,a mi ne dobijamo zamenu nego sami lekari rešavaju taj problem.Drugi razlog je odlazak lekara na specijalizaciju,a on se vodi kao da je na poslu, dodala je Slađana Jovanović.\nProblem velikih gužvi može jedino da se reši zapošljavanjem novih lekara i ova profesija bi, zbog specifičnosti, trebalo da ima prioritet. Shvatajući ozbiljnost situacije Opština Bor je izašla u susret Domu zdravlja i uz njenu pomoć zaposlena su četiri mlada lekara. Međutim, na taj način rešen je samo problem nedostatka lekara u Hitnoj službi, dok, je u ostalim službama manjak zaposlenih očigledan. To zapošljavanje je u nadležnosti Ministarstva zdravlja.\nTags: cekaonice, Dom zdravlja, guzve, izabrani lekar, lekari, manjak zaposlenih\nPrevious Novo sanitetsko vozilo za majdanpečki Dom zdravlja\nNext I oči „pamte“ štetno sunčevo zračenje


Dug javnih i komunalnih preduzeća PIO Fondu prešao 28 milijardi - Penzin\nPočetna Magazin Godine Dug javnih i komunalnih preduzeća PIO Fondu prešao 28 milijardi\nDugovi JP PTT Srbija prema Fondu PIO iznose devet miliona dinara iako je na čelu tog preduzeća potpredsednik PUPS-a, Milan Krkobabić.\nUkupan dug javnih i komunalnih preduzeća za penziono osiguranje radnika prelazi 28 milijardi dinara, piše “Blic”.\nIz Pošta Srbije kažu da su akontaciju za maj obračunali po starim propisima po kojima je stopa poreza bila dva odsto veća, dok je Fondu PIO išlo 22 odsto i da su po tom obračunu platili više poreza nego što je bilo potrebno, a manje doprinosa, te da će biti na nuli kada Poreska uprava ovo preknjiži.\nU Novom Pazaru nijedno komunalno preduzeće ne izmiruje poreze i doprinose na plate zaposlenih. JKP „Čistoća“, JKP „Toplana“ i JKP „Vodovod i kanalizacija“ duguju ukupno više od 170 miliona dinara po tom osnovu.\nRekorder u dugovanju ipak su „Putevi Srbije“ koji za neplaćeni PDV na putarine državi duguju 25,6 milijardi dinara, pa traže od Vlade da se ovaj dug otpiše. Ostalih 2,5 milijardi dinara su dugovi nekoliko stotina javnih i komunalnih preduzeća za doprinose za penziono i zdravstveno osiguranje, ali i poreze na zarade. Ne treba na drugoj strani zaboraviti da država pribegava blokadi privatnih firmi čim se stvore uslovi za to, zaključuje Blic.\nTags:čistoćaJavno komunalno preduzeće JKPjavno preduzeće JPMilan KrkobabićNovi PazarPDVPenziono invalidsko osiguranje PIO fondPošte PTT SrbijePUPSPutevi Srbijetoplanevodovod i kanalizacija


Ovi predmeti, koje je na prodaju iznela aukcijska kompanija "Rok Ajlend" iz Ilinoisa, prodati su telefonom kupcu koji je ostao anoniman, rekao je predsednik kompanije Kevin Hogan za AFP. Mač i pet ukrašenih pištolja prvobitno su procenjeni na 1,5 do 3,5 miliona dolara.\n- Sa prodajom od 2,87 miliona dolara, kupac Napoleon Garniture nosi kući veoma redak dio istorije. Zadovoljstvo nam je što smo im pružili priliku da steknu takav istorijski predmet - rekao je Hogan.\nMač je, sa koricama, bio "krunski dragulj" kolekcije, prema rečima predstavnika aukcijske kuće. Oružje je napravio Nicola-Noel Bute, koji je bio direktor državne fabrike oružja u Versaju.\nNakon što je krunisan za cara, veruje se da je Napoleon poklonio mač generalu Žan-Andošu Žunou, ali je generalova žena kasnije bila primorana da ga proda da bi otplatila dugove. Zatim ga je pronašao londonski muzej. Američki kolekcionar bio je njen poslednji vlasnik, ali je ta osoba nedavno preminula, navodi aukcijska kuća.\nU međuvremenu, par "veoma retkih" vekovima starih tijara ili oglavlja optočenih draguljima i za koje se veruje da su pripadali Napoleonovoj supruzi, francuskoj carici Žozefini Bonaparti, prodat je na aukciji u Londonu za više od 760.000 dolara.\nSmatra se da je dve tijare — ponuđene iz privatne britanske kolekcije stare najmanje 150 godina — Napoleonovoj ženi dala njegova sestra Karolina početkom 19. veka, navodi "Sotbi". Obe tijare, koje su deo kompleta odgovarajućeg nakita dizajniranog za nošenje zajedno, optočene su dragim kamenjem ugraviranim glavama klasične starine, od kojih su neke verovatno veoma stare, saopštila je aukcijska kuća.\n- Ovi veličanstveni dragulji ukrašeni kamejama i duborezom svakako dočaravaju stil velike carice Žozefine – njen rang žene Napoleona Bonaparte, njen besprekoran ukus i interesovanje za klasični svet - rekao je Kristijan Spofort iz "Sotbija".\nPOČETNA CENA "SAMO" 250 MILIONA DOLARA: Kako se prepolovila cena najveće i najskuplje kuće na svetu (VIDEO)\n07. 12. 2021. u 21:36\nNapoleon Napoleon Bonaparta Aukcija zanimljive vesti Žozefina tiara


Otvorena značajna izložba dokumenata\nIzložbu arhivskih dokumenata pod nazivom ,, Prestolonaslednik Aleksandar Karađorđević i stvaranje jugoslovenske države’’ u Galeriji Narodnog muzeja otvorio je dr Dejan Tričković, predsednik Skupštine grada.\n,,Velika je čast za Vranje i Vranjance da nakon Beograda prvi pogledaju ovako značajnu i sadržajnu postavku koja govori o veoma zanimljivom društveno - političkom periodu naše istorije i rešavanju nacionalnog pitanja Srba,'' rekao je Tričković otvarajući izložbu.\nO značaju dokumenata koji čine postavku, kao i o važnosti istorijskog trenutka u kome se našla Kraljevina Srbija uoči Prvog svetskog rata govorili su autor izložbe Mitar Todorović i dr Milan Terzić, direktor Arhiva Jugoslavije.\nIzložbu su povodom Međunarodnog dana arhiva priredili Istorijski arhiv ,,31. januar’’ u Vranju i Arhiv Jugoslavije.\nPosetioci će moći da je razgledaju do 24. juna.


Mlade odbojkašice Srbije u finalu Svetskog prvenstva - Jutarnje.rs\nMlade odbojkašice Srbije u finalu Svetskog prvenstva\nŽenska odbojkaška reprezentacija Srbije do 20 godina plasirala se u finale prvenstva sveta, pošto je večeras u Roterdamu u polufinalu savladala Holandiju sa 3:1 (25:21, 17:25, 25:23, 28:26).\nZa šampionsku titulu mlade odbojkašice Srbije sutra će se boriti protiv Italije, koja je u drugom polufinalu pobedila Rusiju sa 3:0. To će biti prilika za revanš, jer su Italijanke u takmičenju po grupama savladale našu selekciju sa 3:0.\nReprezentativke Srbije večeras su prikazale izvanrednu igru protiv Holanđanka, koje su pred svojim navijačima do polufinala stigle bez poraza.\nZavršnica je bila dramatična, jer je Srbija u četvrtom setu vodila sa 24:20, ali je Holandija serijom od 5:0 preokrenula rezultat. Petog seta ipak nije bilo pošto su naše odbojkašice uspele da vrate koncentraciju i da stignu do zaslužene pobede.\nPrethodni tekstPreminuo bivši selektor Milan Živadinović\nSledeći tekstPreminuo legendarni atletičar Nenad Stekić\nMilica Mandić nam je ponovo donela Olimpijsko zlato – treća medalja za Srbiju\nMilica Mandić je osvojila novo olimpijsko zlato u svojoj karijeri, a prvo zlato za srpski olimpijski tim u Tokiju. Ona je pobedila u finalu Korejku...\nSrpska taekvondistkinja Milica Mandić plasirala se u finale taekvonda u kategoriji do 67 kilograma, pošto je savladala Francuskinju Alteu Lorin. Duel za zlato na...\nPORAZ ŠAMPIONA NA STARTU OI: Vaterpolisti Srbije izgubili od Španije\nVaterpolo reprezentacija Srbije, zvanični olimpijski šampion, porazom je započela turnir u Tokiju, nakon što je danas u meču prvog kola B grupe poražena u...\nKlop: U Liverpulu do 2024, a posle pauza ili penzija


Iako je u pitanju treći zakon o zabrani pušenja donesen u poslednjih 10 godina, najnoviji uključuje strože kazne i strožiji je za one koji puše na javnim mestima. Donet je u vreme kada je, prema novom istraživanju objavljenom početkom nedelje, broj Grka koji puše opao sa 40 na 27,5 procenata u poslednjih deset godina, piše Grčka.info\nPušačima polako odzvanja\nPrvi zakon Grčke o zabrani pušenja na javnim mestima iz 2009. godine nikada nije sproveden. Grci su i dalje otvoreno pušili na javnim mestima, kao što to i danas čine, i početni napori koji su uloženi u sprovođenje zabrane nisu dugo trajali. Novi nacrt zakona je znatno strožiji, jer vlada traži od policije da pomogne inspektorima u sprovođenju zakona, ali mera je naišla na otpor policijskih sindikata.\nOd 16. oktobra 2019. pušenje nije zabranjeno samo na svim javnim zatvorenim prostorima u Grčkoj, već i na igralištima i drugim otvorenim površinama koje deca posećuju. Pored toga, zabranjeno je pušenje u privatnom vozilu sa decom mlađom od 12 godina.\nZabrana pušenja sada se primenjuje na taksije, bolnice i druge zdravstvene ustanove, škole i univerzitete, restorane, kafiće, mesta za živu muziku i noćne klubove, čekaonice, aerodrome. Novim zakonom zabranjeno je i pušenje na sportskim terenima i na otvorenim stadionima. Novim nacrtom zakona ukida se i deo kojim su bila izuzeta veliki prostori za zabavu i restorani koji su odredili delove za pušenje zatvorene od ostatka objekta.\nKazne će takođe biti strože, od 50 do 500 evra za pušače koji krše zabranu i od 500 do 10.000 evra za menadžere ili vlasnike preduzeća ili ustanova u kojima je prekršen zakon o pušenju. Nakon pet takvih kršenja, dozvola za rad će biti oduzeta. Oni koji prodaju duvanske proizvode maloletnicima sada će biti kažnjeni od 500 do 10.000 evra, a dozvola za rad će im biti oduzeta nakon pet prekršaja.\nTaksisti, vozači autobusa kao i vozači privatnih automobila koji se ne pridržavaju ovog zakona moraće da plate posebno visoke kazne. Vozači koji krše zakon o pušenju - puše u privatnom vozilu sa detetom mlađim od 12 godina, biće kažnjeni novčanom kaznom u iznosu od 1.500 evra i oduzimanjem vozačke dozvole na mesec dana.\nRusija uvela drastične mere: Uskoro stupa na snagu zabrana pušenja cigareta na TERASAMA\nTakođe, ako se puši u službenom vozilu u kom je maloletno dete mlađe od 12 godina, novčana kazna iznosiće 3.000 evra. I u ovom slučaju takođe vozačka dozvola vlasnika vozila biće oduzeta na mesec dana. Dakle, novčanom kaznom u automobilu kazniće se svaki putnik koji puši, bez obzira da li je vozač, zbog kršenja zabrane pušenja u prisustvu maloletnika mlađih od 12 godina. Shodno tome, vozačima koji se ne pridržavaju pravila biće oduzeta vozačka dozvola čak i ako sami nisu učinili prekršaj, već njihov putnik.


Energyobserver - HRVATSKA / EU ODOBRILA DRŽAVNU POMOĆ OD 57 MILIONA EVRA ZA HEP TOPLINARSTVO / HRVATSKA / AUTOR: VLADIMIR SPASIĆ\nDržavna pomoć će podržati modernizaciju mreže toplovoda putem zamene oštećenih cevovoda, koju će obaviti korisnik pomoći, firma HEP Toplinarstvo, saopštila je EK.\nProjekt, koji je uključen u Sporazum o partnerstvu između Republike Hrvatske i EK za korišćenje strukturnih i investicionih fondova EU, takođe će delimično biti finansiran iz strukturnih fondova EU.\nKomisija je procenjivala ovu državnu pomoć prema EU Pravilima o državnoj pomoći, posebno prema Smernicama EK za državnu pomoć za zaštitu životne sredine i energetiku iz 2014. godine. Ustanovljeno je da će mera poboljšati postojeći sistem daljinskog grejanja, koji se, kako se navodi, napaja visoko efikasnom proizvodnjom toplotne energije, koja je i ekološki prihvatljiva.\nOčekuje se da će modernizacija smanjiti ukupnu emisiju CO2 za oko 280.000 tona\nPlanirane investicije će uštedeti značajne količine energije, naročito smanjenjem gubitaka toplote, gubitaka prilikom dodavanja vode i troškova održavanja mreže.\nOsim toga, modernizacija će doprineti sprovođenju zelene evropske strategije povećanjem energetske efikasnosti i smanjenjem emisije štetnih i gasova sa efektom staklene bašte, navela je EK, i dodala da se očekuje ukupno smanjenje emisija CO2 za oko 280.000 tona.


Rukovanje prve dame SAD i ministra "zapalilo" internet\nRukovanje supruge američkog predsednika Mišel Obame i konzervativnog indonežanskog ministra informacija Tifatula Sembiringa izazvalo je veliko interesovanje na društvenim internet mrežama "Tviter" i "Jutjub".\nMinistar Sembiring stalno ističe svoje konzervativne stavove i uvek tvrdi da, kao dosledan musliman, izbegava telesni kontakt sa ženama s kojima nije u rođačkoj vezi, pa samim tim i rukovanje s njima.\nMeđutim, snimak dočeka američkog predsedničkog para Mišel i Baraka Obame pokazuje da se Sembiring, koji je bio u odboru za doček, jednako srdačno rukovao i sa Barakom i sa Mišel.\nSnimak je pušten na "Jutjubu" i "Tviteru" i izazvao lavinu komentara koji to zameraju ministru.\nU svoju odbranu Sembiring je priznao da se rukovao sa Mišel Obamom, ali da je to bilo protiv njegove volje.\n"Pokušao sam rukama da sprečim (da me dodirne), ali gospođa Mišel je suviše ispružila svoje ruke ka meni, pa smo se zato dodirnuli", objasnio je ministar Sembiring na društvenoj mreži Tviter.\nIndonezija je zemlja s najmnogoljudnijom muslimanskom populacijom, ali većina su umereni muslimani i država se zvanično legitimiše kao sekularna.


Ankara: Putin se izvinio Erdoganu - iBalkan.net\nAnkara:– objavljeno u kategoriji “Vijesti- Region” 10. 02. 2017. 07: 02- Putin se izvinio Erdoganu. Riješen je još jedan od niza incedenta između Rusije i Turske. Ovog puta su poginuli turski vojnici…\nZvanični Kremlj je potvrdio da je u pitanju nesrećan slučaj, a ruski predsednik Vladimir Putin pozvao je turskog kolegu Redžepa Tajipa Erdogana.\nKremlj je potvrdio da je u pitanju nesrećan slučaj, a ruski predsednik Vladimir Putin pozvao je turskog kolegu Redžepa Tajipa Erdogana i izrazio žaljenje i saučešće zbog ovog incidenta, saopštile su vojne vlasti u Ankari. Dodaje se da obe strane istražuju ovaj slučaj.\nIncident dolazi u trenutku kada je novi direktor CIA Majk Pompeo u poseti Ankari, gde će se sastati sa turskim predsednikom, premijerom i šefom obaveštajne službe\nTri turska vojnika su greškom ubijena a 11 ranjeno u ruskom vazdušnom napadu na položaje “Islamske države” na severu Sirije, saopštila je turska armija.\nRuski predsednik Vladimir Putin pozvao je turskog predsednika Redžepa Tajipa Erdogana i izrazio žaljenje i saučešće zbog ovog incidenta, saopštile su vojne vlasti u Ankari. Dodaje se da obe strane istražuju ovaj slučaj.\nOdnosi Turske i Rusije su poboljšani nakon što je došlo do novog hlađenja političkih odnosa zbog obaranja ruskog aviona 2015. koji je na kratko ušao u vazdušni prostor Turske.\nRuske Vazdušno-kosmičke snage greškom su ubile tri turska vojnika i ranila 11 u vazdušnom napadu na položaje Islamske države na severu Sirije, saopštila je turska armija.\nGeneralštab turske vojske je saopćio da su u sklopu ofanzive “Štit Eufrata” poginula tri turska vojnika, a da je 11 pripadnika turske vojske ranjeno kada je ruski avion greškom bombardovao zgradu u kojoj su se nalazili vojnici.\n“Na području vojnih aktivnosti u sklopu ofanzive “Štit Eufrata” 9. februara 2017. godine oko 8.40 sati, jedan vojni avion Ruske Federacije prilikom izvođenja bombardovanja položaja ISIS-a, greškom je bombardovao zgradu u kojoj su se nalazili pripadnici Turskih oružanih snaga (TSK). Od posljedica eksplozije poginula su tri naša saborca, a 11 je ranjeno, od čega jedan teško. Naši ranjeni vojnici hitno su transportovani u medicinske centre”, saopćeno je iz turskog Generalštaba.\nU saopćenju se napominje i kako su ruski zvaničnici naglasili da se radilo o nesreći, te su upućene poruke saučešća povodom stradanja turskih vojnika. Navedeno je također kako će ruska i turska strana zajednički provesti detaljnu istragu o ovom slučaju.\nU vezi sa događajem razgovarali su i predsjednici Turske i Rusije Redžep Tajip Erdogan i Vladimir Putin. Ruski predsjednik je uputio poruku saučešća turskom predsjedniku Recepu Tayyipu Erdoganu te izrazio žaljenje zbog nesreće.\n“Upućujemo poruke saučešća povodom bolnog i tužnog događaja u kojem su stradali vojnici. Sučešće izražavamo i porodicama poginulih vojnika, Oružanim snagama Republike Turske i cijelom turskom narodu. Ranjenim vojnicima želimo što brži oporavak”, navedeno je u poruci.\nAnkara Erdogan Putin Putin se izvinio Putin se izvinio Erdoganu\nIstanbul: Novi Pazar na Sajmu turizma


Izložba “Savremena umetnost Čačka” dostupna u MSURS: Jedinstveni izrazi u skladnoj cjelini - Glas Srpske\nI. B. 26.10.2020 09:29\nBANjALUKA - Izložba “Savremena umetnost Čačka”, koja obuhvata radove 16 umjetnika različitih generacija, jedinstvenih senzibiliteta i afiniteta iz Čačka biće dostupna posjetiocima u Muzeju savremene umjetnosti Republike Srpske do 23. decembra.\nIzložba je rezultat saradnje Umetničke galerije “Nadežda Petrović” i MSURS koja je uspostavljena kroz projekat “Teritorija kulture: “Kako skrenuti sa puta i naći se na pravom mjestu?” na kojem je pored ove dvije institucije partner i Narodni muzej Crne Gore na Cetinju. Saradnja ovih institucija se nastavlja i kroz projekat 30. Memorijala “Nadežde Petrović”- Masterclass Teritorija kulture koji će biti održan u sve tri institucije, te putem Zoom video konferencije 27, 28. i 29. oktobra.\nIz MSURS su saopštili da je postavka “Savremena umetnost Čačka” bila osmišljena za prostor Državnog muzeja u Krasnodaru u Rusiji, čije otvaranje je bilo zakazano za april.\n- Usljed pandemije virusa korona, ona je otkazana, pa je odlučeno da se priredi u Čačku, a zatim u Banjaluci, nastavljajući tako svoj život, i ostvarujući prvobitnu namjeru institucionalnog umrežavanja i povezivanja gradova - objasnili su iz MSURS.\nDodali su da ova izložba predstavlja presjek savremene umjetničke scene Čačka, a među autorima čiji radovi su izloženi su Božidar Plazinić Nebojša Bežanić, Dragan Jovanović, Katarina Alempijević, Teodora Vojinović, Ana Damnjanović, Sofija Ružić, Slobodan Pajić i drugi.\n- S obzirom na to da nisu definisani tematski i problemski okviri, selekcija umjetnika se kretala u nekoliko pravaca, a osim geografske odrednice, njihov izbor je bio određen i značajem koji imaju u tokovima srpske umjetničke prakse. Izborom su obuhvaćeni autori mlađe, srednje i najstarije generacije - istakli su iz MSURS.\nStruktura postavke “Savremena umetnost Čačka” obuhvata oko 50 radova koji su tematski, idejno i medijski vrlo različiti, ali koji u svom krajnjem ishodu funkcionišu kao skladna cjelina, ne narušavajući autonomiju umjetničkog dela.


OVOG LETA BANATSKA BAJKA U GRADSKOJ BAŠTI | ZR KLIK\nZrenjanin- Manifestacija „Banatska bajka- leto u Gradskoj bašti“ održavaće se od 6. juna do 20. avgusta, sa početkom u 20 časova, a jedinstven program upotpuniće, oplementi i zaživeti Gradsku baštu u Zrenjaninu.\nSvečano otvaranje manifestacije rezervisano je za 6. jun sa početkom u 20 časova uz degustaciju vina i muzički program. Ulaz za sve posetioce ove manifestacije će biti besplatan.\nUtorkom će biti organizovane vinske priče, sredom multimedijalne večeri, četvrtkom program za decu, petkom koncerti učenika muzičke škole, subotom i nedeljom predstavljanje naseljenih mesta grada sa svojim programom i potencijalima. Ponedeljak će biti rezervisan za slobodne aktivnosti, promocije, događaje i predstavljanja u zavisnosti od potrebe. U slučaju lošeg vremena programi će biti prebačeni u prostor Kulturnog centra.\nProgram prve nedelje manifestacije:\nUtorak 6.jun Svečano otvranje Vinska priča\nSreda 7. jun Projekcija emisije o Ritovima donjeg potisjam razgovor sa predstavnikom ustanove „Rezervati prirode Zrenjanina“, predstavljanje projekta „Euro VeloPark Banat i „Banatski kulturni karavan“ Bogdan Bogdija Kukolj iz Žitišta.\nČetvrtak 8. jun Dečiji program\nPetak 9. jun Koncert učenika muzičke škole\nSubota 10. jun Melenci\nNedelja 11.jun Elemir\nManifestacija „Banatska bajka- leto u Gradskoj bašti“ predstavljena je na današnjoj konferenciji za predstavnike medija u Multimedijalnoj sali Gradske kuće na kojoj su govorili organizatori manifestacije Goran Marinković direktor Kulturnog centra Zrenjanin, Zoran Ljubotina direktor Turističke organizacije grada Zrenjanina, Tanja Jakšić EvroVeloPark park Banat, Duško Radišić pomoćnik gradonačelnika Zrenjanina i Maja Pandurov, direktor IP Media 023, koordinator manifestacije.\n-Ovde u srcu Banata trudimo se da organizujemo mnogo manifestacija sa ciljem da promovišemo Zrenjanin. Po prvi put ove godine organizovaćemo manifestaciju „Banatska bajka- leto u Gradskoj bašti“, želimo i potrudićemo se da postane tradicionalna, a siguran sam da će to i uspeti, jer u nazivu postoji Banatska, a naši sugrađani vole i podržavaju sve što je vezano za Banat. Nadam se da će našu prelepu Gradsku baštu posećivati veliki broj sugrađana- istakao je Duško Radišić, pomoćnik gradonačelnika Zrenjanina.\n-Prelepi ambijent Gradske bašte stavljamo u funkciju posle mnogo godina, upotpunićemo ga raznovrsnim sadržajem i obećavamo svakodnevni dobar provod. Svake subote i nedelje predstavljaćemo naseljena mesta koja su se veoma dobro pripremila za ovu manifestaciju. Za naše zrenjanince i turiste ovo će biti lepo leto sa mnogo kvalitetnog programa- rekao je Zoran Ljubotina, direktor Turističkog centra Zrenjanin.\nProgram predstavljanja naseljenim mesta:\nMelenci 10. jun\nPerlez 18. jun\nČenta 25. jun\nLazarevo i Zlatica 1. jul\nKlek 2. jul\nStajićevo 8. jul\nBotoš 9. jul\nLukićevo 15. jul\nKnićanin 16. jul\nOrlovat 22. jul\nAradac 23. jul\nMužlja – Lukino selo 29. jul\nBanatski Despotovac 30. jul\nFarkaždin 5. avgust\nMihajlovo – Taraš 6. avgust\nJankov most 13. avgust\nBelo Blato 20. avgust


Virus Zapadnog Nila se širi Srbijom, tri smrtna slučaja\tIstaknuto\nUtorak, 24 Juli 2018 19:00\n– Do 24. jula na teritoriji Republike Srbije registrovan je 41 slučaj oboljevanja od groznice Zapadnog Nila sa tri smrtna ishoda, u Južnobačkom okrugu, kod osoba muškog pola starosti od 72 do 84 godina koje su patile od drugih hroničnih bolesti. Ti slučajevi se mogu dovesti u vezu sa oboljevanjem od groznice Zapadnog Nila – saopštili su iz “Batuta”.\nKako su naveli, slučajevi su prijavljivani u Južnobanatskom okrugu i to ukupno 14 osoba, zatim Južnobačkom devet osoba, Sremskom dvije, Srednjebanatskom i Podunavskom po jedna, a 14 osoba na teritoriji Beograda.\nPrema podacima “Batuta” oboljele osobe su 27 muškog i 14 ženskog pola, starosti od 31 do 84 godine.\nInteresantno je da je virus Zapadnog Nila, poslije uvodnih slučajeva po Beogradu i Pančevu, krenuo da se širi ka sjeveru Srbije (Novi Sad, Temerin, Bački petrovac, Bečej, Sombor, Apatin, Kikinda, Zrenjanin…), dok južno od prijestonice nije zabilježen nijedan ovakav slučaj, piše Blic.\nTakođe, kako stoji u današnjem izvještaju “Batuta”, prisustvo genoma virusa Zapadnog Nila u uzorcima divljih ptica i konja registrovan je u opštinama Novi Sad, Žabalj, Bečej, Valjevo, Novi Sad, Šabac i Subotica.\nPosljednja izmjena Utorak, 24 Juli 2018 17:32\nViše iz kategorije: « Ljekari iz država nečlanica EU mogu raditi u Sloveniji Medicinska sestra u Beogradu dobila otkaz zbog ''nepropisno isključenog televizora'' »


Rehabilitacija - Blic Online\nSvaki dan u životu Vuka (9) je borba - da kaže, da napiše, da slika i sabira. Na svaki njegov uspeh roditelji su ponosni, ali najveća podrška mu je brat blizanac, koji sa njim deli svaki tren.\nPACIJENTI ZAPALILI DUŠEKE U ŽELJI DA POBEGNU U požaru koji je izbio na klinici za rehabilitaciju zavisnika u Ekvadoru poginulo 17, a povređeno 12 osoba\nNajmanje 17 osoba je smrtno stradalo, dok je 12 osoba povređeno u požaru koji je izbio na klinici za rehabilitaciju narkomana u Gvajakilu, drugom najvećem gradu u Ekvadoru, saopštile su danas lokalne vlasti.\nĐorđević: Preduzećima za rehabilitaciju više para u 2019. godini\nU narednoj godini preduzeća za profesionalnu rehabiliaciju i zapošljavanje osoba sa invaliditetom dobiće uvećan budžet, a njihova raspodela će biti bliže definisana Pravilnikom, koji će u međuvremenu biti donet najavio je ministar za rad, zapošljavanje, boračka i socijalna pitanja Zoran Đorđević.\nPunomoćnik podnosilaca zahteva za rehabilitaciju srpskog premijera za vreme okupacije u Drugom svetskom ratu Milana Nedića, advokat Zoran Živanović, danas je podneo žalbu na odluku kojom je u julu odbijen zahtev za rehabilitaciju.\nLjajić: U Selters banju ulažemo 100 miliona dinara\nMinistar trgovine, turizma i telekomunikacija Rasim Ljajić obišao je danas novoizgrađeni kompleks bazena u Selters banji u Mladenovcu i rekao da je vrednost tog projekta 100 miliona dinara.\nViši sud u Beogradu odbio je zahtev za rehabilitaciju Milana Nedića, premijera Srbije tokom Drugog svetskog rata, pišu "Novosti".\nViši sud u Beogradu zakazao je za 11. jul završnu reč u postupku po zahtevu za rehabilitaciju srpskog premijera za vreme okupacije u Drugom svetskom ratu Milana Nedića, pošto je danas ispitivanjem poslednjeg svedoka okončano izvođenje dokaza.\nREHABILITACIJA U NIGERIJI Sud oslobodio 475 lica zbog povezanosti sa grupom "Boko haram"\nSud u Nigeriji oslobodio je 475 lica koja su navodno povezana sa militantnom grupom "Boko haram", koja će biti upućena na rehabilitaciju, saopšteno je iz nigerijskog Ministarstva pravde.\nSRAMOTA "Hajl Hitler" u centru Beograda dokaz koliko su se EKSTREMNI DESNIČARI OSILILI\nNeonacističkih organizacija u Srbiji je sve više iako su zakonom zabranjene 2009. godine. Koliko su se osilili pripadnici ekstremne desnice najbolje se moglo videti prekjuče kada su pred očima policajaca izvodili hitlerovski pozdrav i prošli nekažnjeno.\nNAPETO U CENTRU BEOGRADA Skup podrške rehabilitaciji Nedića i kontramiting, policija na licu mesta\nPovodom godišnjice smrti Milana Nedića, u centru grada istovremeno se održava skup podrške njegovoj rehabilitaciji, kao i kontramiting. Na licu mesta je i veliki broj policajaca.\nSASLUŠANJE SVEDOKA Nastavlja se proces po zahtevu za rehabilitaciju Milana Nedića\nU Višem sudu u Beogradu u ponedeljak treba da se nastavi proces po zahtevu za rehabilitaciju srpskog premijera za vreme okupacije u Drugom svetskom ratu Milana Nedića, saslušanjem svedoka istoričara.\nOmerović: Deklaracijom osuditi rehabilitacije okupatora i kvislinga\nSocijaldemokratska partija Srbije predala je danas Skupštini Srbije Predlog deklaracije o osudi rehabilitacija pripadnika okupacionih snaga i kvislinških formacija koji su izvršili ili su učestvovali u izvršenju ratnog zločina tokom Drugom svetskog rata na prostoru Srbije.\nNastavak pravne rehabilitacije Milana Nedića zakazan za 23. okobar\nPostupak pravne rehabilitacije predsednika kvislinške Vlade Srbije za vreme okupacije u Drugom svetskom ratu Milana Nedića trebalo bi da bude nastavljen u Višem sudu u Beogradu 23. oktobra.\nU Francuskoj zatvoren jedini centar za rehabilitaciju od radikalizma\nFrancusko Ministarstvo unutrašnjih poslova saopštilo je da će posle godinu dana zatvoriti jedini centar za rehabilitaciju od islamskog radikalizma zbog malog broja prijavljenih kandidata, preneo je danas list Mond.\nPredlagači rehabilitacije Milana Nedića, predsednika vlade Srbije tokom Drugog svetskog rata, odnosno njegova porodica, Srpski liberalni savet i Udruženje političkih zatvorenika i žrtava komunističkog režima, spremaju se da tuže ministre Ivicu Dačića i Aleksandra Vulina, kao i predsednika skupštinskog odbora za ljudska i manjinska prava Mehu Omerovića.


Američki industrijalci i Trgovinska komora protiv sankcija Rusiji\nAmerički industrijalci i Trgovinska komora protiv sankcija Rusiji\nBela kuća upozorena: „Jedini rezultat takvih sankcija biće to što će kompanije SAD biti otsečene od stranih tržišta i ostati bez mogućnosti za vođenje biznisa, a tim mogućnostima će se okoristiti kompanije drugih zemalja“\nDve vodeće organizacije za zaštitu interesa poslovnih krugova SAD – Nacionalna asocijacija industrijalaca i Trgovinska komora SAD – zvanično su danas upozorile Vašington da se protive uvođenju novih sankcija protiv Rusije.\nZajednička izjava je došla kao reakcija na upozorenje Džona Kerija Moskvi da će SAD i eU Rusiji uvesti nove sankcije uako ne bude uticala da dođe do deeskalacije situacije u Ukrajini.\nZajednička izjava Nacionalne asocijacije industrijalaca i Trgovinske komore SAD pojavila se pod nazivom „Interesi Amerike u opasnosti u Rusiji i Ukrajini“. A pojavila se istovremeno – kao plaćeni prilog – u nekoliko vodećih izdanja u SAD, uključujući New York Times, Wall Street Journal i Washington Post.\nIzjava je dosta dugačka (u Washington Post zauzima celu stranicu lista) i sa argumentacijom, a potpisali su je lideri dve oraganizacije – Džej Timons i Tomas Donahju.\nU Zajedničkoj izjavi, pored ostalog, se ocenjuje i upozorava administracija baraka Obame:\n„U uslovima eskalacije globalne napetosti, neki američki političari operišu sa primenom sankcija koje, kako pokazuje istorija, nanose štetu i interesima Amerike. Mi smo zabrinuti zbog dejstava koja mogu biti udar po američkim proizvođačima i ostaviti Amerikance bez radnih mesta“.\nU izjavi se dalje ukazuje: „Jedini rezultat takvih sankcija biće to što će kompanije SAD biti otsečene od stranih tržišta i ostati bez mogućnosti za vođenje biznisa, a tim mogućnostima će se okoristiti kompanije drugih zemalja. Tako će američke firme i radnici platiti za jednostrane ekonomske sankcije koje će ostaviti malo nade za povečanje sposobnosti SAD da realizuju svoje sponopolitičke ciljeve“.\nZajednička izjava se pojavila u vreme posete Džona Kerija Parizu i pred sam početak dvodnevnog samita lidera EU na kojem će se razgovarati i o zahtevu Vašingtona da se uvedu sankcije protiv celih sektora ruske ekonomije.


Koliko dana treba proći dok se fudbaleri potpuno ne oporave do sljedeće utakmice? - Posavina Sport\nBack Nalazite se ovdje: Home Zanimljivosti Interesantno Koliko dana treba proći dok se fudbaleri potpuno ne oporave do sljedeće utakmice?\nSažetak istraživanja o regeneraciji nakon utakmice\nStoga bi sportašima u određenim periodima tokom sezone trebalo omogućiti da se u potpunosti oporave, ili barem trebaju primijeniti strategije za ubrzanje oporavka kako bi se izbjegao akumulativni umor. Sportaši moraju biti potpuno svjesni ( pogotovo nogometaši koji igraju 90 minuta) da im je potreban duži period oporavka prije naredne utakmice.\nViše u ovoj kategoriji: « UEFA zabranila susrete Kosova i Rusije Zvjezdan Misimović za Faktor o novoj funkciji, selektoru, igračima i šansama Zmajeva za plasman na EP »


Rukometaši se okupljaju pred duel sa Grčkom - Srbija već obezbedila plasman na EP, ali kod Đirone NEMA OPUŠTANJA! - Sportal\nN. Z. L. - Vest objavljena: 20:36 - 26.04.2021\nSelektor Toni Đirona okupiće reprezentativce u prestonici Grčke, gde će se obavljati trenažne aktivnosti do meča, koji je na programu u četvrtak od 14 sati.\nZa utakmicu protiv Grčke, selektoru Đeroni će na raspolaganju biti sledeći igrači: Dejan Milosavljev (Berlin), Vladimir Cupara (Vesprem), Milan Bomaštar (Metaloplastika), Nemanja Ilić (Feniks Tuluz), Vanja Ilić (Šartr MHB), Mijajlo Marsenić (Berlin), Živan Pešić (Nekse), Bogdan Radivojević (MOL Pik Seged), Darko Đukić (Sporting), Petar Đorđić (Benfika), Marko Milosavljević (Železničar 1949), Nemanja Obradović (PPD Zagreb), Petar Nenadić (Vesprem), Stevan Sretenović (Bakau), Mihajlo Radojković (Trimo Trebnje), Stefan Dodić (Metalurg), Nemanja Zelenović (Gepingen) i Jovica Nikolić (Vojvodina).\n- Plasman je obezbeđen, ostala je još jedna utakmica koja neće biti nimalo laka i moramo da budemo oprezni. Za nas je važno da potvrdimo kvalitet i plasman na Evropsko prvenstvo sa prvog mesta. Kada kažem da neće biti lako i da ne treba olako shvatiti ovih 10 razlike koji smo imali u Zrenjaninu, mislim da reprezentacija Grčke na domaćem terenu igra potpuno drugačije. Znamo kakav je grčki temperament i da će tražiti svoju šansu. Oni praktično igraju tri meča ove nedelje. Meč protiv Francuske koji igraju u utorak i sa nama u četvrtak za njih će biti kao finale jer traže priliku da se kao trećeplasirani u grupi kasnije nađu u mogućnosti da se plasiraju na Evropsko prvenstvo, rekao je Milosavljević za sajt RSS-a, pa dodao:\n- Ono što je zadovoljavajuće jeste što svi reprezentativci i svi mi jedva čekamo ove susrete, svi jedva čekaju da dođu. U Grčku idemo u nešto drugačijem sastavu nego što smo bili u januaru, ali tražimo da svi igrači budu maksimalno pripremljeni i svaki put kada se okupimo to bude naše najbolje izdanje koje možemo da pružimo, zaključio je Milosavljević.\n- Već smo obezbedili plasman i to kao prvoplasirana ekipa, ali želimo da pobedimo Grčku, da se okupimo, provedemo malo vremena zajedno, napravimo dobar rezultat i kao pobednici završimo ove kvalifikacije. Grčka je dobra ekipa, ali mi smo favoriti i to smo prošli put pokazali, nadam se da će I ovaj put biti tako, kaže Cupara i dodaje da je u ekipi prisutna dobra energija:\n- Dolazimo srećni na ova okupljanja. Zadovoljni smo, napravili smo dobar rezultat, uživamo u svakom danu provedenom zajedno, imamo doru energiju i hemiju u timu. Selektor je doneo novitete u taktici i pripremi utakmice, sa druge strane ova generacija je dugo već zajedno, dobro se poznajemo i slažemo na terenu i van njega. Sve se to lepo uklopilo i zato smo postigli tako dobre rezultate, zaključio je Cupara.\n- Ova reprezentacija sada pokazuje da se ne opušta ni jednog trenutka, što smo dokazali u utakmicama protiv Francuske i Grčke, tako ćemo ozbiljno pristupiti i utakmici u Atini. Idemo u malo drugačijem sastavu, biće i mlađih igrača poput Dodića i Milosavljevića, ali i iskusnijih, kao Nenadića. Sa Đeronom radimo veoma ozbiljno, dosta se pažnje polaže video analizi, kako protivnika, tako i naše ekipe i na taj način se mnogo bolje pripremamo za utakmice. Tačno se zna ko ko šta treba da radi, koji su mu zadaci i šta se od njega očekuje, istakao je Obradović.\nRukomet Toni Đirona


FORMIRA SE CENTRALNI REGISTAR ZA NASILJE U PORODICI – NAJNOVIJE VESTI\nFORMIRA SE CENTRALNI REGISTAR ZA NASILJE U PORODICI\n29th August 2016 , 12:51 RTS\nU okviru sveobuhvatne borbe protiv nasilja, u Republičkom javnom tužilaštvu biće formiran registar nasilnika – Centralna evidencija o slučajevima nasilja u porodici u kojoj će se naći ne samo svi procesuirani (okrivljeni), već i oni koji su “samo” prijavljeni za neki oblik nasilništva i zaštitne mere koje su im izrečene u postupku.\nBEOGRAD – U okviru sveobuhvatne borbe protiv nasilja, u Republičkom javnom tužilaštvu biće formiran registar nasilnika – Centralna evidencija o slučajevima nasilja u porodici u kojoj će se naći ne samo svi procesuirani (okrivljeni), već i oni koji su “samo” prijavljeni za neki oblik nasilništva i zaštitne mere koje su im izrečene u postupku.\nCilj tih evidencija, koje su predviđene Nacrtom zakona o sprečavanju nasilja u porodici je da niko neće moći da se brani pred sudom da je prvi put izvršio nasilje ili da ga nije izvršio uopšte, kažu u Ministarstvu pravde, koje će uskoro vladi predložiti ovaj zakon radi usvajanja.\nNaime, u Nacrtu zakona koji je objavljen na sajtu Ministarstva pravde, predviđena je obaveza nadležne policijske uprave da vodi evidencije o prijavljenim slučajevima nasilja u porodici, određivanju i sprovođenju hitnih mera i mera zaštite od nasilja u porodici propisanih Porodičnim zakonom.\nPolicija će tako biti dužna da evidentira podatke o učesnicima prijavljenog događaja događaja i svim drugim relevantnim okolnostima, zatim podatke o mogućem učiniocu nasilja, o proceni rizika, o odredivanju hitnih mera ili mera, njihovom produženju i sprovođenju.\nNadležni sud je prema Nacrtu zakona takođe dužan je da vodi evidenciju o hitnim merama koje je produžio i merama zaštite od nasilja u porodici propisanih Porodičnim zakonom.\nI Nadležno javno tužilaštvo biće dužno da vodi evidenciju o produženju hitnih mera i zahtevu za izricanje mera zaštite od nasilja u porodici propisanih Porodičnim zakonom, dok će nadležni centar za socijalni rad biti dužan da vodi evidenciju o sprovođenju individualnih programa zaštite žrtve.\nPomenute evidencije vodiće se u Republičkom javnom tužilaštvu u elektronskom obliku i činiće Centralnu evidenciju o slučajevima nasilja u porodici.\nPristup svim podacima iz Centralne evidencije imati samo zamenik javnog tužioca, dok će ostali organi imati pristup pomenutim evidencijama – svako prema svojoj nadležnosti.\nBudući Zakon o sprečavanju nasilja u porodici koji bi trebalo da bude usvojen na jednoj od sednica jesenjeg zasedanja Skupštine Srbije, uvešće obavezu policije da izađe na lice mesta istog trenutka kada dobije prijavu od bilo koga da je izvršeno nasilje u porodici, da spreči nasilje i napravi procenu rizika da li to nasilje može da eskalira.\nU skladu sa tom procenom, policija bi trebalo da gotovo obavezno udalji nasilnika, a imaće i mogućnost da ga uhapsi (odredi mu zadržavanje od 48 sati).\nPolicija treba o toj meri odmah da obavesti javnog tužioca, koji će u roku od 24 sata predložiti sudu određene mere da se, na primer, nasilnik udalji iz stana ili da mu se zabrani prilaženje žrtvi ili žrtvama, a može i da pokrene i krivični postupak.\nJavni tužilac ima rok za predlaganje mera od 24 sata od hapšenja nasilnika, a sud je dužan da donese odluku o merama u roku od naredna 24 sata, odnosno dok nasilniku traje takozvani policijski pritvor od 48 sati.\nAko sud nasilniku ne odredi pritvor i on bude pušten na slobodu uz neku od mera zabrane, ali ih potom prekrši, tako što se približi žrtvi ili se vrati u stan odakle je privremeno iseljen, policija može opet odmah da ga uhapsi i odvede kod sudije za prekršaje.\nSudija za prekršaje može da nasilniku izrekne kaznu od 60 dana zatvora, koja se odmah izvršava, što znači da iako nasilnik uloži žalbu na odluku sudije, ona neće odložiti izvršenje prekršajne zatvorske kazne.\nOvim putem se onemogućava nasilnik da na bilo koji način priđe žrtvi i uznemirava je sve dok krivični ili građanski postupak ne bude završen.


Sagmajsterov deveti Dakar - PLUMRACE\nBraća Stanojević šampionski u 2015\nDobra navigacija pola posla\n21. 12. 2015. Comments (0) Views: 500 Dakar, Motociklizam\nSagmajsterov deveti Dakar\nManje od deset dana ostalo je do polaska Gabor Sagmajstera na deveto Dakar takmičenje, koje se i naredne godine vozi u Južnoj Americi, konkretno u Argentini i Boliviji. Četa mala, ali odabrana i u ovom izdanju pratiće Sagmajstera tokom dve nedelje koliko traje, najveće i najzahtevnije planetarno takmičenje u kategorijama: motociklisti, kvadovi, automobili i kamioni.\n– Na deveto izdanje Dakar relija, samo da ne bude zabune, ja uredno računam i 2008. godinu kada su nas dan pre starta u Lisabonu, obavestili da je takmičenje otakazano, idem kao član Autonet motociklističkog tima iz Rumunije. Klupski kolega mi je Emanuel Đeneš, a pored nas u timu su i dva mehaničara. Drugim rečima promenio sam tim i mehaničare, ali su mi ambicije i dalje iste, da završim takmičenje u prvih 50 u konkurenciji motociklista, tu se naravno ne računaju fabrički timovi, već sebe upoređujem sa kolegama amaterima – jasan je Sagmajster.\nKao i svih prethodnih sezona luka Avr na zapadnoj obali Francuske, prva je i polazna tačka kada je Dakar u pitanju. Preliminarni tehnički prijem sa sve proverom svih neophodnih instrumenata, koje je takmičar dužan da „nabudži“ na motor, a ljudi iz organizacije provere, da li je sve na broju i naravno da je ispravno!!!\nSagmajster na Dakaru 2016 nosiće startni broj 107, šta se skoro poklapa sa njegovim tradicionalnim 117 koji nosi na moto kros takmičenjima.\n» Dakar, Motociklizam » Sagmajsterov deveti Dakar\nGile i Vlada jašu dalje sa Bilijem\nRadulović i Vugrinec slavili u Grčkoj\nFudbal je ljubav – karting je uživanje\nMišeluk za start sezone na krugu


KRALJEVČANIN KOKAINOM SNABDEVAO CEO REGION - Kraljevo Cafe\nKRALJEVČANIN KOKAINOM SNABDEVAO CEO REGION\nSrpski državljani Dragoslav Marenović (60), rođen u Kraljevu, i Rajko Medić (50), rođen u Novom Travniku, uhapšeni su na području Bijeljine u akciji „Kolt“, zbog sumnje da su kokainom snabdevali narko-tržište u Srbiji, BiH, Mađarskoj i Rumuniji.\nHapšenje su izveli pripadnici MUP-a Republike Srpske po nalogu Tužilaštva BiH, a u saradnji sa policijskim i pravosudnim institucijama Srbije. Tužilac, istražitelj i struči saradnik su u okviru akcije boravili na području Srbije i aktivno učestvovali u lociranju i otkrivanju osumnjičenih. Marenović i Medić uhapšeni su prilikom simulirane primopredaje.\n„Prilikom aktivnosti koje su prethodile hapšenju i samog hapšenja, zaplenjena je količina od oko 400 grama opojne droge kokain, izuzetno velike čistoće, čija je vrednost na ilegalnom narko-tržištu oko 15.000 evra, a na uličnom narko-tržištu i do tri puta više. Na području Srbije je u pretresima pronađen i pištolj sa prigušivačem“, saopštilo je Tužilaštvo BiH.\nNavodi se i da prikupljeni dokazi ukazuju da su Marenović i Medić deo organizovane mreže krijumčara kokaina, kojim snabdevaju ilegalno narko-tržište u Srbiji, BiH, Mađarskoj i Rumuniji, te da su u kontaktima sa dilerskim organizacijama i pojedincima koji čine ovu mrežu.\nPretresi u Beogradu, Novom Sadu i Kraljevu\nU Srbiji je izvršen pretres na tri lokacije – u Beogradu, Novom Sadu i Kraljevu i u njima je zaplenjeno 200 grama kokaina, te određena količina oružja i municije, saopšteno je iz MUP-a Srpske, gde navode da je akcija kodnog naziva „Kolt“ sa MUP-om Srbije započeta još u julu.\n« Zvuci zavičaja u Kraljevu\nKRALJEVČANKA KANDIDATKINJA ZA FINALISTKINJU ELIT MODEL LOOK »


Prijem povodom novogodišnjih i božićnih praznika | Vojska Srbije\nPrijem povodom novogodišnjih i božićnih praznika\nPetak, 10.1.2020 | Aktuelnosti\nMinistar odbrane Aleksandar Vulin i načelnik Generalštaba Vojske Srbije general Milan Mojsilović priredili su večeras prijem povodom novogodišnjih i božićnih praznika u Domu Garde na Topčideru.\nPrijemu su prisustvovali izaslanik predsednika Republike Srbije i vrhovnog komandanta Vojske Srbije Milorad Veljović, predstavnici Narodne skupštine i narodni poslanici, ministri u Vladi Republike Srbije, predstavnici Ministarstva odbrane i Vojske Srbije, predstavnici verskih zajednica, diplomatskog i vojno-diplomatskog kora, kao i mnogobrojni gosti iz javnog i kulturnog života.\nČestitajući novogodišnje i božićne praznike okupljenima, ministar Vulin je izrazio nadu da će 2020. godina biti bolja, mirnija, sigurnija, da će svet biti bolje mesto, gde će se svi radovati miru, a da će Srbija nastaviti putem koji je započela - uspravna, velika i lepa.\n— Kao i svake godine, imam samo jednu želju koju hoću da podelim sa svakim od vas, posebno sa našim prijateljima iz sveta večeras ovde sabranim, želju koju srpski narod ponavlja od kako je nastao, od kako piše svojim pismom i govori svojim jezikom, a to je da se samo jedna jedina generacija rodi, odraste i umre, a da ne upozna rat. Tu odluku mi ne možemo da donesemo, ali verujemo u mudrost velikih, da su u stanju da ispune jednostavnu, a tako teško ispunjivu želju — poručio je ministar Vulin.\nU godini za nama, dodao je ministar Vulin, u svetu koji je postao bremenitiji izazovima, Vojska Srbije trudila se da se opremi, ojača, da bude snažnija, sigurnija.\n— Kada smo slušali kako nas napadaju zato što se opremamo i što jačamo, znali smo da smo na dobrom putu, jer svako naoružavanje, svaka vežba, priprema i jačanje Vojske Srbije uvek je poruka i prijateljima i neprijateljima. A svako neka izabere kako misli da treba da se zove i kako misli da treba da ga oslovljavamo. Prijateljima je milo kada vide da je vojska jača i da je Srbija moćnija i sigurnija, jer to je siguran znak da će i Balkan biti siguran i miran. Neprijateljima ne može biti ni milo ni drago što je Srbija jača i sigurnija, što je spremnija da zaštiti sebe i srpski narod gde god da on živi. Naš vrhovni komandant je u nekoliko istorijskih i teških trenutaka izgovorio rečenicu koja se ponavlja u redovima Vojske Srbije – Nikada se više neće ponoviti ni Jasenovac, ni „Oluja“, ni „martovski pogrom“. Nikada više, rekao je ministar odbrane i dodao da „svako treba da bude ubeđen da su reči našeg vrhovnog komandanta predsednika Aleksandra Vučića reči svakog pripadnika Vojske Srbije“, dodajući da „neka niko ne sanja da će nekažnjeno moći da ponižava, proganja, proteruje i vređa srpski narod“.\nČuvati srpski narod, naglasio je ministar Vulin, obaveza je zemlje, njenog rukovodstva i svakog državnog organa.\n— Odbijam da poverujem da u vremenu u kome živimo bilo ko razmišlja da može ili da treba da ponovi „Oluju“, Jasenovac ili „martovski pogrom“. Nemoguće je da bi bilo kome palo na pamet da promeni i pogazi Dejtonski sporazum, ukine ili umanji Republiku Srpsku. Zašto bi se bilo ko u našem napaćenom i krvavom Balkanu igrao mira? Srbija i srpski narod nikada se neće igrati ni svojim ni tuđim mirom, i što smo mi čvršći i što smo mi jači, to će mir na Balkanu biti sigurniji i dugotrajniji — naglasio je ministar odbrane.\nU prethodnoj godini smo jačali, opremali se, vežbali i prema rečima ministra Vulina dali sve od sebe da i pripadnici Vojske Srbije osete zahvalnost svoje države, koliko ona brine o njima i koliko je važno kakav je materijalni položaj svih pripadnika Vojske Srbije.\n— U 2019. godini smo saznali i potvrdili mnoge stvari o kojima smo mi Srbi govorili, ali o kojima nisu želeli da nas čuju. Tako smo čuli da strašni događaji u Srebrenici nisu bili onakvi kakvim su ih tada prikazivali, čuli smo od respektabilnih zemalja, velikih sila, da o tom periodu govore na drugačiji način. Možda je 2019. i godina istine — istakao je ministar odbrane podsetivši da se i 2019. godine čvrsto verovalo da smo uvek bili na pravoj strani sveta.\nPrema rečima ministra Vulina, kao se odnosite prema Srbima sa kojima živite, tako se odnosite i prema Srbiji.\n— Neka svako izabere, a mi verujemo da svako želi da u Srbiji ima sigurnog i pouzdanog prijatelja. Srbija je i dokazala tokom istorije da je pouzdan i siguran prijatelj koji uvek izabere pravu stranu. Mnogo je velikih i moćnih naroda koji u velikim istorijskim iskušenjima nisu izabrali pravu stranu sveta. Srbija i srpski narod jesu i baš nikada nisu bili na pogrešnoj strani i baš nikada nisu dozvolili ni da ga sila ni veličina odvedu tamo gde nema mesta i gde nije mesto slobodnim istorijskim narodima kakav srpski narod svakako jeste — podsetio je ministar Vulin.\nGodina koja je iza nas, prema rečima ministra Vulina, bila je godina u kojoj smo nekoliko puta, bez svoje volje i krivice, bili na ivici sukoba, skoro otvorenog rata.\n— Nerazumna i neodgovorna politika šiptarskog rukovodstva, upadi na sever Kosova i Metohije izazivali su strah, zebnju i nesigurnost, ne samo na severu Kosova i Metohije, i u Srbiji, već na čitavom Balkanu. I u tim teškim trenucima, izvršavali smo bespogovorno naređenja našeg vrhovnog komandanta, i kada je naređeno da se Vojska stavi u povišeni nivo borbene gotovosti izašli smo tamo gde nam je rečeno i niko nije rekao da neće. Sva vojska je radila ono što je trebalo da radi, hrabra, uverena i ubeđena u vrednost svog pozvanja i u vrednost i vrlinu onoga što radi — naglasio je ministar Vulin, podsećajući da su se ljudi vraćali s krštenja, prekidali svadbe i zaboravljali na porodične obaveze da bi se odazvali da njihovi drugovi ne odu bez njih i da sve oružje ovog sveta ne može da zameni to požrtvovanje i tu vrlinu.\nSvako od nas, prema rečima ministra Vulina, u tim trenucima, mogao je da bude siguran i pouzdan u svoju Vojsku i baš svakog njenog pripadnika, jer je Vojska Srbije pokazala svoju vrednost, svi njeni pripadnici su pokazali snagu, disciplinu, Vojska je pokazala da je uređena, hrabra i spremna da odgovori na svaki izazov i ispuni svako naređenje.\nPrema rečima ministra Vulina, Vojska Srbije ne može da se odvoji od svog naroda i „zato je tako uspešna i toliko voljena i pobednička“.\n— Svi vi jeste deo našeg života, deo odbrane svoje zemlje i šta god da radili, o čemu god razmišljali, čime god se bavili, svako od vas je tu zbog naše jedine i voljene Srbije. Niko nikada nije mogao da kaže gde prestaje vojska, a gde počinje narod. Valjda smo zato pobeđivali veće i moćnije od sebe, jer Vojska Srbija nikada nije bila skup plaćenika kojima ste mogli da naredite da urade bilo šta, bilo kome i bilo gde. Vojska Srbije je uvek bila vojska svog naroda — poručio je ministar odbrane.\nGovoreći o godini za nama, ministar odbrane je ocenio da je ona bila godina sećanja, jer smo obeležili 20 godina od odbrane od NATO agresije, a ne zaboravljamo ni jednog našeg vojnika, oficira, civila i policajca, ni jedno ubijeno dete. Ministar je, takođe, zamolio da se, uz iskazivanje žaljenja za civilnim žrtvama ne zaboravi niko od tih ljudi, jer niko nema pravo da u slobodnoj zemlji ubije ni jednog jedinog čoveka zato što nosi uniformu.\nMinistar Vulin je poručio da će Srbija ostati dosledna sebi i svom narodu i u godinama koje dolaze svaki iskreni prijatelj moći će da se raduje njenom napretku i snaženju i moći će da bude ponosan na jednu uspravnu Srbiju, na njenu vojsku - miroljubivu, sigurnu, ali uvek spremnu da zaštiti svoju zemlju i svoj narod.\nU okviru večerašnjeg programa, prikazan je i film u produkciji Vojnofilmskog centra „Zastava film“, posvećen najznačajnijim rezultatima Ministarstva odbrane i Vojske Srbije u 2019. godini.\nSvečanost u Domu Garde na Topčideru obogatili su i nastupi Mešovitog hora Ministarstva odbrane i Vojske Srbije i Umetničkog ansambla Ministarstva odbrane „Stanislav Binički“.\nNovogodišnji prijem MO i NGŠ


F1Srbija | Zabrana i za mapiranje motora\nZabrana i za mapiranje motora\nautor: Miladin Sudimac | datum objave: 10.11.2011.\nHRT, Zauber i Ferari blokirali su novi zahtev za promenu. Zabrana produvanih difuzora kroz koji prolaze izduvni gasovi, bilo da je pedala pritisnuta ili ne, uvodi se od sledeće sezone i jednostavno "rešava" periskopskim auspuhom iznad difuzora bilo kakvog da je dizajna. Ipak, strah pojedinih ekipa da izduvni gasovi mogu, a naravno da mogu, da utiču na ostale elemente kao što su delovi vešanja i zadnjeg krila naterali su FIA-u da pooštri pravila, odnosno preciznije ih odredi. Ti gasovi će svakako uticati na ostale elemente, ali ono što se dodatno moglo poboljšati pravilima je da se izduvni gasovi, kada papučica gasa nije pritisnuta, svedu na razumnu meru, odnosno kao da stvarno nije što je do 20% gasa.\nTimovi mapiranjem motora i zakasnelim paljenjem smeše su uspevali da pritisak izduva na difuzor i zadnje krilo ostave istim, odnosno povećanim tako da je brzina u krivinama pojedinih timova bila nedostižna za polovinu grida.U ovome je prednjačio Red Bul, Meklaren je uhvatio korak dok je Ferari uvek kasnioo u razvoju ovog sistema. Timovi kao HRT i Virdžin nisu koristili ovaj sistem u većem delu sezone.\nFIA je tako prošlog meseca obavestila timove da će biti radikalnih promena i limita u mapiranju motora, tako da su pojedini u najmanju ruku zatečeni, kako odlukom tako i vremenom kada je ona donešena, jer se već pristupilo izradi novog bolida.\nŠef Maklarena, Martin Vitmarš, rekao je da je odluka odnosno pojašnjenje malo zakasneli i da su pojedini timovi uložili dosta vrmena i truda. Ipak, složio se da su pravila za sve ista te da se mora ići napred pa i u redizajn.\nPriča se zahuktala kada je većina timova FOTA-e( 11 timova,svi osim HRT), načelno postigla dogovor da se dozvoli pojačano duvanje gasova bez davanja gasa.\nKada se radna grupa sastala u Abu Dabiju da ponovno razgovara o izduvu, većina je prihvatila promene, ali su Ferari, Zauber i HRT odbacili predlog.\nRadna grupa je pristala da preispita pravila za sezonu 2013-e godine, a ko sledeće sezone bude koristio "off throttle blowing" suočiće se sa stvaom 3.15- Formula 1 tehničkih pravila, koji kaže:"Bilo koji deo kola koji koristi pokret vozača u korist promene aerodinamičkih karakteristika, biće zabranjen."\nHRT je već digao glas ove sezone i na Silverstonu je donešena odluka da se ova pravila primene. Red Bul i Meklaren jedini nisu potpisali konačnu verziju dogovora, no to im neće mnogo značiti ako ne primer HRT sledeće godine uloži žalbu na dizajn bolida nekog od ova dva tima.\nReno je nezadovoljan dodatnim izmenama i ima prigovor da se pravila donose prekasno, kao i da je njihov dizajn završen nedeljama unazad.\nProblemi nastaju kod veličine rezervoara jer će on biti previše veliki ukoliko dođe do striktne primene pravila. To naravno dovodi i do ostalih problema u konceptu, balansu i ostalim delovima bolida.\nNajviše problema izgleda imaju Red Bul i Lotus Reno GP koji koriste Renoove agregate, kao i Meklaren koji je sa motorom Mercedesa.\nHRT koristi agregat Kosvorta, dok Ferari i Zauber imaju iste motore u taboru koji je glasao za striktnija pravila.


Zatraženo formiranje fonda za pomoć nacionalnim manjinama - Glas Srpske\nZatraženo formiranje fonda za pomoć nacionalnim manjinama\nSrna 01.10.2020 11:48\nSARAJEVO - Članovi Vijeća nacionalnih manjina BiH usvojili su inicijativu da od Savjeta ministara i Ministarstva finansija u Savjetu ministara bude zatraženo formiranje fonda na nivou BiH za pomoć nacionalnim manjinama. Usvojen je i zaključak da ova inicijativa bude dostavljena Zajedničkoj komisiji za ljudska prava Parlamentarne skupštine BiH radi razmatranja, prihvatanja i upućivanja u dalju proceduru, saopšteno je iz Parlamentarne skupštine BiH.\nČlanovi Vijeća nacionalnih manjina BiH prethodno su se na jučerašnjoj sjednici upoznali o inicijativi za razmatranje rada i djelovanja organizacija nacionalnih manjina u vanrednim situacijama u BiH, čiji je podnosilac Dragan Marković, kao i o različitim djelovanjem udruženja tokom prvog talasa pandemije kovida 19.\nPrimljena je k znanju informacija o zakonu o zaštiti prava pripadnika nacionalnih manjina Brčko distrikta, a o procesu donošenja ovog zakona prisutne je upoznala podnosilac informacije Todorka Jovanović.\nJovanovićeva je istakla da se prvi put nakon 17 godina naredne sedmice očekuje usvajanje ovog zakona, a dva mjeseca nakon njegovog usvajanja predviđeno je i osnivanje vijeća nacionalnih manjina Brčko distrikta.\n"Zbog posebnog doprinosa u pokretanju procedure u vezi sa donošenjem zakona o zaštiti prava pripadnika nacionalnih manjina Brčko distrikta, članovi Vijeća nacionalnih manjina BiH donijeli su odluku o dodjeli zahvalnice prvom zamjeniku visokog predstavnika u Kancelariji visokog predstavnika u Sarajevu i supervizoru za Brčko Majklu Skenlanu", dodaje se u saopštenju.\nOsumnjičeni za krađu struje uhapšen po potjernici\nVrijeme u Srpskoj: Pretežno sunčano uz umjerenu oblačnost\nStanje na putevima: Magla smanjuje vidljivost i usporava vožnju u kotlinama


Najava info sesija u Novom Sadu i Beogradu - Forum mladih sa invaliditetom\nHome / Digitalna i medijska pismenost / Najava info sesija u Novom Sadu i Beogradu\nForum mladih sa invaliditetom i Udruženje studenata sa hendikepom vas pozivaju na info sesije:\nU utorak, 25. septembra 2018., u 10.30h, u Novom Sadu, Centar za omladinski rad,\nul. Narodnog fronta 35,\ni u sredu, 26. septembra 2018., u 14.30h, u Beogradu, Privredna komora Srbije\n(2. sprat, mala sala), ul. Terazije 23.\nForum mladih sa invaliditetom, u partnerstvu sa Udruženjem studenata sa hendikepom, SeConS grupom za razvojnu inicijativu i Udruženjem za mlade Srbije, započeo je realizaciju projekta “Digitalna i medijska pismenost mladih sa invaliditetom/hendikepom”, koji se realizuje u periodu januar 2018 – jun 2020. god.\nProjekat ima za cilj unapređenje građanske participacije mladih sa invaliditetom/hendikepom putem razvoja digitalne i medijske pismenosti. Saradnici na projektu su Ministarstvo omladine i sporta i Tim za socijalno uključivanje i smanjenje siromaštva Vlade Republike Srbije.\nNa info sesiju se možete prijaviti dostavljanjem osnovnih kontakt podataka putem\ne-maila prijave@fmi.rs sa naznakom “Prijava za info sesiju” ili putem telefona\n011 32 20 632, najkasnije do petka, 21. septembra, odnosno do utorka, 25. septembra 2018.\nPoziv za radionicu ,,Content on Social” (Sadržaj na društvenim mrežama)


Izetbegović predsjednicima svih parlamentarnih stranaka poslao prijedlog SDA – TVSA.BA\nPonedjeljak, 4 Jula, 2022 10:19\nNaslovna/Vijesti/Bosna i Hercegovina/Izetbegović predsjednicima svih parlamentarnih stranaka poslao prijedlog SDA\nPonedjeljak, 5 Jula 2021, 13:12\n– Ispunjavanje tih obaveza ujedno je i prilika za unapređenje transparentnosti i integriteta izbornog procesa, u skladu sa preporukama OSCE-a, ODIHR-a i Venecijanske komisije – dodaje Izetbegović.\n-Upozorio je na potrebu izbjegavanja bespotrebne javne prepirke i prikupljanja političkih poena na pitanjima koja su od životne važnosti za sve građane BiH i koja mogu odrediti sudbinu države.\n– SDA je javnosti obznanila svoj prijedlog, kojim se presude Evropskog suda za ljudska prava provode na temelju principa i rješenja sadržanih u takozvanom Aprilskom paketu ustavnih promjena, a presude Ustavnog suda BiH uklanjanjem postojeće asimetrije u funkcioniranju Vijeća naroda RS-a i Doma naroda FBiH, odnosno striktnog svođenja ovlasti Doma naroda FBiH na zaštitu vitalnih nacionalnih interesa. Tvrdnje pojedinih predstavnika stranaka da prijedlog SDA „vodi u podjelu zemlje“ ne samo da su pogrešne, već ukazuju na zabrinjavajuću činjenicu da neki od aktera aktuelnih razgovora nisu ni pročitali prijedlog SDA – napisao je Izetbegović.\nU tom kontekstu je Izetbegović naglasio da je uz pismo dostavljen i prijedlog SDA koji se odnosi na izmjene Ustava i Izbornog zakona BiH.\nTVSA/VIDEO/Koliko je zapravo učinkovita vlast "Trojke" u Sarajevu\nZdravstveni sistem biće spreman za eventualni četvrti talas


Banane u kojima je bio skriven kokain naručila firma iz BiH – Otvoreno\nIzvor: 14.04.2021, 22:19 20.2k Views\nNaručioca pošiljke od 500 kilograma kokaina dubrovačka policija vrebala je još od kraja marta. I ovaj put “roba” je bila skrivena u kontejneru s pošiljkom banana koji je stigao u pločansku luku iz Ekvadora, odakle je krenuo nešto više od dva mjeseca ranije od dolaska na odredište.\nKako piše “Jutarnji.hr”, banane je naručila firma iz Bosne i Hercegovine, sa tuzlanskog područja, pa dubrovačka i hrvatska policija sarađuju i s kolegama iz BiH.\nPrema onome što je dosad poznato, kokain, koji je bio skriven po cijeloj dužini dna kontejnera, u “sendviču” lima, trebalo je da napusti teritoriju Hrvatske najvjerovatnije šleperom s pošiljkom banana. Dubrovačka policija nadzirala je kontejner, ali kako je postojala opasnost da kontejner fizički napusti pločansku luku i ode na neko drugo odredište po robu, nije se moglo čekati i odlučilo se ići u pretragu u kojoj su korišteni i psi. Iz kontejnera je izvađeno više od 500 kilograma kokaina, a i kontejner i brod, koji je bio pod stranom zastavom, u međuvremenu su napustili pločansku luku.\nZa policiju je sada najveća zagonetka ko je trebao preuzeti drogu koja bi na kraju na narkotržištu bila vrijedna oko 66 miliona evra, pa je, bez obzira na to ko to bio, naručiocu zadan ozbiljan udarac. Zarada bi, da je sva količina došla do krajnjih korisnika, bila enormna, ali ni ulog od najmanje 1,5 do 2 miliona evra za nabavku nije beznačajan.


Kipar: AK Srem pomogao u pobedi za Srbiju! - Ozon Media\nAtletska reprezentacija Srbije uspela je da opravda očekivanja i izađe iz treće lige takmičenja. Ovog vikenda održano je jedino ekipno takmičenje u atletici, Evropsko timsko prvenstvo, u kojem se sabiraju bodovi svih takmičara. Pošto je učestvovalo 16 ekipa bodovi se raspoređuju po plasmanu 16-15-14-13-12-11…\nNakon prvog dana takmičenja i 21 discipline, naša zemlja vodila je sa 300 bodova. Tokom drugog dana vodila se neizvesna borba sa reprezentacijom Kipra, ali su naši atletičari bili dominantiji i ostali najbolji do samog kraja. Srbija je uspela da sakupi 558 bodova, Kipar je ostao na drugom mestu sa 525 bodova, a treća je bila reprezentacija Moldavije sa 465 bodova.\nZa atletsku reprezentaciju Srbije nastupilo je četvoro atletičara iz AK “Srem” koji su značajno pomogli plasmanu naše reprezentacije u viši rang.\nPrvog dana je nastupio Vojislav Gvero u disciplini bacanje kladiva (7,26kg) i osvojio treće mesto rezultatom 62,60m što je bilo dovoljno za 14 bodova. Zatim je Slavko Stević skakao u vis i preskočivši 2,08m osvojio novih 14 bodova za Srbiju i treće mesto. Predveče Marija Vučenović pobeđuje u disciplini bacanje koplja (600g) rezultatom 57,13m i osvaja maksimalnih 16 bodova.\nDrugog dana takmičenja nastupio je Vedran Samac u bacanju koplja (800g) koji je bio izuzetno raspoložen što je rezultiralo novim ličnim rekordom od 81,35m i drugom pozicijom što je donelo dodatnih 15 poena Srbiji.\nNajbitiniji cilj je postignut, atmosfera u reprezentaciji je po rečima naših atletičara bila izvanredna i ovaj uspeh Srbije je ohrabrenje pred nastup naših sportista na Balkanijadi u Smederevu sledećeg vikenda. Sremci će svakako dati sve od sebe da nadmaše do sada postignuto.\nIzvor: SAS i AK “Srem”


Muslin smatra da je važna činjenica da su "Orlovi" stigli do šest bodova, protiv Azerbejdžana i Luksmburga, ali je dodao da je igra mogla biti bolja.\n- Igre nisu bile možda na nivou kvaliteta igrača, ali to su utakmice u kojima treba uzeti bodove i plasirati se na Mundijal. Igra je u drugom planu, rezultat je važan - ocenio je Muslin za "Maxbetsport", pa je potom izneo očekivanja od gostovanja u Portugalu koje će odlučiti prvo mesto u okviru grupe A kvalifikacija za Mundijal.\nRezultati su tu, igra može da bude bolja - Muslin o Piksijevoj Srbiji\nPO RECEPTU PIKSIJA IZ 1984. GODINE: Selektor "orlova" jedini srušio Portugalce na Pirinejima\nPIKSI ODGOVORIO TERZIĆU: Selektor Srbije uputio direktoru Zvezde samo dve reči\n11. 10. 2021. u 15:58\nJURIŠ U NAPAD OD STARTA! Piksi: Želimo da ostvarimo sva tri trijumfa do kraja i odemo u Katar\n08. 10. 2021. u 20:05\n- Videvši zbivanja u prvom poluvremen utakmice u Beogradu niko nije bio optimista. Međutim u drugom poluvremenu smo stigli prednost Portugalije i izjednačili na 2:2. Ne znam kakav će da bude rezultat Portugalije protiv Irske, ali možda je i dobro što moramo da idemo na pobedu. U fudbalu je sve moguće - dodao je Slavoljub Muslin.\nPodsetimo, pod njegovim kormilom Srbija je uspela da se plasira na Svetsko prvenstvo u Rusiji, ali je nacionalni tim na tom šampionatu kao selektor predvodio Mladen Krstajić.\nSlavoljub Muslin Dragan Stojković Piksi fudbalska reprezentacija Srbije fudbal\n21 BRAĆO RUSI, HVALA! Čudo se desilo, Srbija opstala u Dejvis kupu, igra četvrtfinale!


RTS\t09.05.2018 10:41\nNa poziv Rada Bakračevića, predsednika Srpskog kulturnog društva Štajerska zajednica iz Maribora u Radence su doputovali Stane Ribič, predsednik Saveza srpskih društava Slovačke i Anica Ribič, predsednica Srpskog kulturnog društva iz Bratislave.\nU prijateljskom razgovoru predstavnici Srba iz Slovačke i Slovenije analizirali su desetogodišnju saradnju i dogovorili da se nastavi međusobna saradnja u kulturi i sportu i da se zajedničkim akcijama povežu sa Srbima iz matične domovine.\nUsvojen je predlog Staneta Ribiča, da se septembra ove godine organizuje u Bratislavi susret Srba iz Štajerske zajednice, koji bi sa svojim članovima literarne sekcije predstavili deo srpske kulture. Takođe je dogovoreno da članovi foto sekcije u slovačkom gradu Trnavi u isto vreme organizuju izložbu svojih fotografija, koje su napravili na Svetoj Gori Atos u Grčkoj. Dva člana foto sekcije društva Rade Bakračević i Zdravko Majstorović predstaviće svoje fotografije na kojima su zabeleženi detalji srpske carske lavre manastira Hilandar.


Zvezda ide u Novi Sad da obere Lale – CZBG portal\nsubota 12.01.2019\tNema komentara na Zvezda ide u Novi Sad da obere Lale\nNapokon i za naše hokejaše završavaju Božićni i novogodišnjipraznici, pa ćemo već u utorak imati priliku da uživamo u novim čarolijama na ledu.\nNakon što su 2018. godinu završili na ubedljivo prvom mestu u IHL takmičenjnu, crveno-beli oklopnici će Novu 2019. godinu započeti utakmicom u Novom Sadu gde će dati sve od sebe da nastave sa pobedničkim nizom. Vojvodina je ubedljivo poslednja ekipa u ovogodišnjem regionalnom takmičenju, ali je u poslednjim utakmicama pokazala da se i pored loših rezultata neće tako lako predati, pa je u jednom od svojih susreta uspela da savlada ekipu Celja koja trenutno zauzima drugo mesto, odmah iza naše Zvezde.\nVerujemo da su trener Jovica Rus i njegovi saigrači svesni da lakih protivnika nema i da će morati da daju svoj maksimum kako bi pokazali ko je gazda na ledu. Ono što će mnogi Zvezdini navijači želeti da vide jeste koliko će novopridošlica u naše redove, Pavel Popravka, doprineti Zvezdinoj igri.\nMeč između Vojvodine i Crvene zvezde igra se u utorak, 15. januara, sa početkom od 20 časova.\nKoristimo još jednom priliku da pozovemo sve ubitelje hokeja i Zvezdine navijače iz Novog Sada i okolnih mesta da dođu u ledenu halu SPENS i pruže podršku našim oklopnicima.


Oporavak Belexa, Energoprojekt nadomak cene preuzimanja | Kamatica\nPočetna > vest > Oporavak Belexa, Energoprojekt nadomak cene preuzimanja\nOporavak Belexa, Energoprojekt nadomak cene preuzimanja\nTekst objavljen: 11.07.2017 9:07\nPrvi trgovački dan u sedmici doneo je odličan promet od 451,5 miliona RSD (3,8 miliona EUR), uz oporavak tržišta akcija. Indeks Belex15 porastao je skoro 1% na 716,4 poena.\nNaftna industrija Srbije (NIIS) bila je najprometnija akcija na današnjem trgovanju uz rast cene od 1,6% na 691 RSD. Danas je zabeležen najveći dnevni promet ove hartije u više od četiri meseca uz snažan pritisak na strani tražnje. Na kraju trgovanja ostala je snažna nezadovoljena tražnja za akcijama ove kompanije na nivou od 691 RSD.\nVeoma visok promet od 17,5 miliona RSD registrovao je Energoprojekt holding (ENHL) i to po prosečnoj ceni od 1.498 RSD što je svega tri dinara ispod cene u ponudi za preuzimanje koju je objavio Napred. U petak objavljenoj ponudi, ovaj akcionar sa licima sa kojima zajedno deluje, namerava da stekne 64,68% od ukupnog broja akcija Energoprojekta, po ceni od 1.501 RSD po akciji.\nAerodrom "Nikola Tesla" (AERO), koga će ove sedmice posetiti potenijalni koncesionari koji su se kvalifikovali za poslednju fazu tenderskog postupka, zabeležio je skroman promet od 0,4 miliona RSD po prosečnoj ceni od 1.301 RSD. Jedinstvo iz Sevojna (JESV) je skočilo 2,9% na 4.955 RSD uz promet od 2,2 miliona RSD, dok se Metalac (MTLC) zadržao na 1.765 RSD uz realizaciju od pola miliona RSD.\nVranjski Alfa plam (ALFA) je registrovao promet od 3,7 miliona RSD, po nepromenjenoj ceni od 35.000 RSD, dok je Impol Seval (IMPL) porastao skoro 2% na 3.474 RSD uz trgovanje od 0,4 miliona RSD. Halkbank (CCNB) se zadržao na 9.000 RSD uz promet od 0,3 miliona RSD, dok je Tehnogas (TGAS) trgovanje okončao u plusu od 1,2% na 10.804 RSD uz realizaciju od 0,3 miliona RSD.\nTokom dana akcije ove kompanije spuštale su se i nadomak nivoa od 10.000 RSD.\nDržavne dužničke hartije su zabeležile promet od 3,4 miliona EUR, a najprometnija obveznica bila je serija RSO1495. Ovo dinarsko izdanje koje dospeva na naplatu 27. novembra ove godine registrovalo je promet od nepunih 200 miliona RSD uz prinos od 3,55%.\nakcije na berzi promet na berzi Glavni indeks Beogradske berze Beogradska berza


Ljajmi: Slabe šanse za drugi sastanak Beograda i Prištine u Vašingtonu\nAvgust 02, 2020 9:19\nEvropska unija je već preuzela glavnu ulogu u dijalogu između Beograda i Prištine, a neuspeh sastanka 27. juna u Vašingtonu smanjio je angažman Sjedinjenih Američkih Država i specijalnog izaslanika Ričarda Grenela u tom procesu, piše Ljajmi.\nKako se navodi, iako je Grenel najavio novi datum sastanka delegacija Beograda i Prištine, takva stvar nije se još dogodila.\nObjavljivanje optužnica Specijalnog suda protiv predsednika privremenih institucija u Prištini Hašima Tačija i lidera Demokratske partije Kosova Kadrija Veseljija, dodaje se, promenilo je tok događaja u procesu dijaloga.\nNeuspeh sastanka zakazanog za 27. jun u Beloj kući između Beograda i Prištine uticao je da EU preuzme primarnu ulogu u ovom procesu, navodi Ljajmi.\nTakozvano Kosovo je već imenovalo Skendera Hisenija koordinatorom vlade za dijalog, dok se premijer Avdulah Hoti, posredstvom specijalnog izaslanika EU za dijalog Miroslava Lajčaka i šefa evropske spoljne politike Đuzepa Borelja, sastao u Briselu sa predsednikom Srbije Aleksandrom Vučićem.\n“S obzirom na unutrašnje nemire u SAD, zbog koronavirusa i izuzetno burne političke kampanje za predstojeće izbore, sumnjam da će se Trampova administracija u ovom trenutku moći da se fokusira na sukob između Kosova* i Srbije”, ocenio je Ben Meir.\nProces dijaloga sa Beogradom, kako se navodi, takođe je povećao tenzije u vladajućoj koaliciji Alijansa za budućnost Kosova – Demokratski savez Kosova – Socijaldemokratska inicijativa NISMA.\nTakođe, ta stranka zajedno sa mnogim drugim akterima na KiM, uključujući Tačija, insistira na tome da Sjedinjene Američke Države budu za pregovaračkim stolom, kao jedini garant sporazuma sa obostranim priznavanjem, podseća Ljajmi.


Master akademske studije, studijski program: Primenjena hemija, modul: Primenjena hemija  | Природно-математички факултет\nMaster akademske studije, studijski program: Primenjena hemija, modul: Primenjena hemija \nMaster akademske studije, studijski program: Primenjena Hemija\nStudijski program Primenjena hemija, master akademskih studija, ima za cilj sticanje fundamentalnih i praktičnih znanja i veština primenljivih u različitim oblastima hemije u privrednim, naučnim i školskim institucijama, kao i za nastavak školovanja na višim nivoima studija (doktorske studije).\nStudijski program ima dva modula: Primenjena hemija i Hemija životne sredine. Moduli, zajedno sa velikim brojem izbornih predmeta, pružaju studentima široke mogućnosti izbora uže oblasti hemije, što obezbeđuje ostvarivanje profesionalnih afiniteta u okviru: opšte i neorganske, organske, analitičke, fizičke, industrijske hemije, biohemije, primenjene hemije i hemije životne sredine.\nStudijski program Primenjena hemija traje dve godine, odnosno 4 semestra, i ima obim od 120 ESPB bodova. Svi predmeti su jednosemestralni i realizuju se kroz predavanja, teorijske i eksperimentalne vežbe i seminarske radove. Poseban akcenat u ovom studijskom programu je dat laboratorijskim vežbama, u okviru kojih se insistira na samostalnom radu, što je osnova uspešnog savladavanja naučne oblasti kao što je hemija. Takođe, studentima master studija Primenjena hemija se pruža mogućnost da rade sa brojnim savremenim aparatima i uređajima koji postoje na Fakultetu u okviru naučno-istraživačkih laboratorija. Mogućnost rada na ovim instrumentima od posebnog je značaja kada je u pitanju individualni rad sa mentorom u okviru studijskog istraživačkog rada i izrade master rada, čime se studenti pripremaju za samostalan istraživački rad.\nStudent koji završi studijski program Primenjena hemija, i ostvari 300 ESPB, stiče akademski naziv master hemičar. Struktura programa Primenjena hemija je usaglašena sa standardima i zahtevima evropskog obrazovnog prostora, a primenjeni sistem prenosa bodova omogućava prelaz i nastavak studija na drugim fakultetima u zemlji i inostranstvu.


Šef nemačke diplomatije otputovao u Avganistan › Made-in-Germany.rs\nNemački ministar spoljnih poslova Frank-Valter Štajnmajer (Frank-Walter Steinmeier) otputovao je danas u iznenadnu posetu Mazari Šarifu, gradu na severu Avganistana, u kome je stacionirana većina od 3.000 nemačkih vojnika koji su deo međunarodnih trupa u ovoj zemlji, prenosi agencija „Srna“.\nO trškovima učešća Nemačke vojske u misiji Međunarodnih bezbednosnih snaga (ISAF) u Avganistanu izveštavali smo skoro (pročitajte članak).\nSredinom protekle sedmice nemačka vlada je donela odluku da produži svoje vojno prisustvo u Avganistanu za još 10 meseci, tačnije do kraja 2014. godine. Međutim, ovakvu odluku mora još da odobri i Donji dom parlamenta, Bundestag.\nOvo je prva Štajnmajerova poseta Avganistanu, otkako je Socijaldemokratska stranka kojoj pripada, ušla u koalicionu vladu na čelu sa Angelom Merkel, formiranu nakon prošlogodišnjih septemarskih izbora u Nemačkoj.\nNemačku je rat u Avganistanu koštao 54 vojnika i 11 milijardi evra\nNemačka smanjuje uticaj na televiziju ZDF


SUBVENCIJE ZA KOMUNALNE USLUGE I OVE GODINE U PARAĆINSKOJ OPŠTINI - InfoMedia Plus\nCentar za socijalni rad u Paraćinu i ove godine dodeljuje subvencije za komunalne usluge, odnosno za utrošenu vodu i naknadu za iznošenje smeća u iznosu od 30 ili 90 odsto na osnovu Odluke o socijalnoj zaštiti i Rešenja Opštinskog veća kojim je utvrđen iznos subvencija za komunalne usluge u 2021. godini i u toku je podnošenje zahteva koje se obavlja u Centru za socijalni rad.\nPravo na subvencije od 30 odsto imaju korisnici dečijeg dodatka, korisnici tuđe nege i pomoći koje ostvaruju preko PIO, domaćinstva u kojima je bar jedno lice nezaposleno, ima penzionera ili ne plaćaju godišnji porez na dohodak građana.\nPravo na subvencije od 90 odsto imaju korisnici minimalne penzije koji žive sami, korsnici novčane socijalne pomoći preko Centra za socijalni rad, korisnici prava na tuđu negu i pomoć, korisnici invalidsko-boračke zaštite, pojedinac ili porodice koje ostvaruju prihod do iznosa socijalne novčane pomoći, kao i radno sposobna lica bez stvarnih prihoda prema stručnoj proceni Centra za socijalni rad uz mogućnost volontiranja.\nSvi oni koji ispunjavaju uslove i podnesu zahtev do 28. februara, dobiće subvencije za utrošenu vodu i naknadu za iznošenje smeća za celu godinu. Građanima koji posle februara podnesu zahteve, subvencije će biti odobrene od meseca u kom su zahtev podneli pa do kraja godine.


Funkcije u Vladi RS već podijeljene: SNSD daje mandatara, DNS-u utješna nagrada | Trebinje Live\nKao i nakon prošlih opštih izbora u BiH, stranke iz Republike Srpske koje su dobile povjerenje građana počele su da se otimaju i svojataju mjesto premijera, a kako stvari sada stoje biće slična situacija kao i prije četiri godine, odnosno novu Vladu RS sastaviće mandatar iz SNSD-a, iako je to mjesto "obećano" DNS-u.\nPrema sadašnjim rezultatima, stranke koje danas čine vlast imaće sigurnih 48 poslanika, a možda i više, što je za šest više od neophodna 42 glasa u Narodnoj skupštini Republike Srpske.\nPored ove tri stranke, koje su u koaliciji, gotovo je sigurno da će u vlast ući i Ujedinjena Srpska, što će prema nezvaničnim informacijama sasvim sigurno oslabiti poziciju Socijalističke partije, jer će u tom slučaju i bez njih, odnosno njihovih poslanika biti moguće formirati vlast.\nKako tvrde dobro upućeni u politička zbivanja u RS, nakon izbora ne treba isključiti ni mogućnost da nekoliko poslanika sadašnje opozicije napusti svoje partije i prikloni se vladajućim strankama, što potvrđuju i iskustva nakon ranijih izbora.\nIz nekoliko izvora nam je potvrđeno da je fotelji mandatara u ovom trenutku najbliži Zoran Tegeltija, aktuelni ministar finansija Republike Srpske, ali da to još nije sigurno te da u ovom trenutku o premijeru još nije ozbiljno razgovarano.\nOno što je sigurno, prema tvrdnjama iz nekoliko izvora, je da će mandatar za sastav nove Vlade RS biti sigurno iz SNSD-a, te da će DNS za utjehu dobiti vjerovatno mjesto predsjednika Narodne skupštine RS, a moguće i da njihov kadar, ukoliko svi ostanu na okupu, bude predsjedavajući Savjeta ministara BiH.


Oštra Luka - BiH, Crna Gora i Srbija odredile tromeđnu graničnu tačku\nBiH, Crna Gora i Srbija odredile tromeđnu graničnu tačku\nProtokol o određivanju tromeđne granične tačke između Bosne i Hercegovine, Crne Gore i Republike Srbije bit će potpisan danas u Sarajevu.\nPotpisivanjem protokola o određivanju tromeđne granične tačke između Bosne i Hercegovine, Crne Gore i Republike Srbije stvorit će se pravni okvir za materijalizaciju i označavanje navedene tromeđne tačke. Time se završava još jedna neophodna faza u konačnoj demarkaciji državne granice između BiH, Republike Srbije i Crne Gore, a sve u skladu s propisima unutrašnjeg zakonodavstva te tri susjedne države, kao i u skladu s propisima međunarodnog prava.\nPotpisivanje tog protokola znači i iskorak više za sve zemlje potpisnice u pravcu punopravnog članstva u Evropskoj uniji, a jačaju se i prijateljski odnosi između država potpisnica protokola, saopćeno je iz Ministarstva civilnih poslova BiH.\nNalazite se ovdje: NaslovnicaVijestiRegionalne VijestiBiH, Crna Gora i Srbija odredile tromeđnu graničnu tačku


Mladi iz dijaspore: Želimo da glasamo na predsedničkim izborima | Autonomija\nMladi iz dijaspore: Želimo da glasamo na predsedničkim izborima\n"Da li politička struktura u Srbiji uopšte želi da dijaspora uzme masovnije učešće u glasanju?"\nSrpski siti klub iz Londona, udruženje čiji su članovi mahom mladi ljudi koji žive i rade u dijaspori, uputio je otvoreno pismo svojim članovima u više od 65 zemalja, uključujući Veliku Britaniju i Srbiju, da izađu na predsedničke izbore 2. aprila 2017. godine i ostvare svoje glasačko pravo.\nOvim putem Srpski siti klub želi da skrene pažnju na činjenicu da još nije omogućeno glasanje elektronskim putem, pa samim tim glasači u dijaspori nemaju ravnopravan tretman u procesu glasanja, saopštilo je to udruženje.\nDigitalno glasanje omogućilo bi znatno veće učešće dijaspore na izborima u Srbiji, ocenio je Siti klub, i dodao da anketa sprovedena među njegovim članovima nedvosmisleno pokazuje da je najveća prepreka za glasače van zemlje nemogućnost izjašnjavanja elektronskim ili bar poštanskim putem.\n„…Naši ljudi sa pravom glasa koji žive i rade u inostranstvu itekako imaju interesa i želje da budu uključeni u demokratske procese u Srbiji. Od njih se ne može očekivati da za svake izbore krenu na put od više stotina kilometara do najbliže ambasade ili konzulata“, navodi se u pismu.\nKlub ističe da se otvara i pitanje da li politička struktura u Srbiji uopšte želi da dijaspora uzme masovnije učešće u glasanju, jer bi se na taj način otvorila mogućnost da određeni kandidati i partije ostvare mnogo veći mandat.\nSmatraju da bi mogućnost elektronskog glasanja povećala izlaznost među mladima, kako u Srbiji, tako i u dijaspori.\n„Osim ravnopravnijeg tretmana za sve glasače, digitalno glasanje je na duže staze daleko jeftinije za Srbiju od postojećeg sistema glasanja. Zato i ne treba da nas čudi što veliki broj zemalja, poput SAD, Slovenije i drugih, već godinama omogućava svim svojim biračima, bez obzira na to gde žive i rade, da glasaju elektronskim putem“, navodi se u pismu.


"Osvedočeni ekstremista Aljbin Kurti ponovo je danas potvrdio da Jedini odgovorni za krizu na severu Kosova i Metohije jeste Kurti koji je do nje doveo svojim jednostranim akcijama i kršenjem Briselskog sporazuma, a sve sa ciljem da pred lokalne izbore, iza snajpera i suzavca sakrije katastrofalne učinke svoje vlasti, a u koje se ubraja i preko 100 incidenata i napada na Srbe od početka godine", navodi u pisanoj izjavi Petković.\nOn je ocenio da incidenata na prelazima Brnjak i jarinje nema "samo zahvaljujući odgovornim, mirnim i staloženim reakcijama srpskog naroda" jer Kurtijevi specijalci čine sve da agresora predstave kao žrtvu.\nPetković naglašava da se "spremnost na dijalog se ne pokazuje dugim cevima, snajperima i oklopnim vozilima".\n"Zato njegove današnje poruke da je Beograd odbio razgovore u Briselu predstavljaju brutalni falsifikat i izvrtanje činjenica", navodi Petković tvrdeći kako je Kurti "imao više šansi da u okviru dijaloga o temi slobode kretanja pregovara, uključujući i sastanak u Briselu 8. septembra", ali da je "svaki put od dogovora bežao, a sada bi da nametne jednostrana rešenja kao polazni okvir za pregovore".\nPetković ističe kako je "umesto da poštuje sporazum", Priština "godinu dana pre roka jednostrano ukinula važenje statusno neutralnih KS tablica", a cilj prištinski vlasti je da izazovu "incidente i napad na srpski narod i Beograd".\nBeograd je, navodi Petković, "uvek isticao da je spreman za dijalog i razgovor", ali da razgovora ne može biti "dok traje ogoljena primene sile specijalnih jedinica ROSU na severu KiM i dok Priština zabranjuje i skida srpske registarske tablice, gazeći i iskrivljeno tumačeći delove sporazuma".\n16.01.2022 Goraždevac: Održan protest zbog odluke Vlade Kosova o referendumu (258)\n16.01.2022 Srpska lista: Kako oni prema nama, tako mi prema njima - reciprocitet (200)


14. I 15. APRILA U SPORTSKOM CENTRU "ŠUMICE" U BEOGRADU\nSa zadovoljstvom vas obaveštavamo da će se narednog vikenda, 14. i 15. aprila u Sportskom centru "Šumice" od 10 sati, održati Prvo nacionalno takmičenje u šišanju pasa, u organizaciji Udruženja grumera Srbije, a uz pokroviteljstvo Internacionalne gruming asocijacije (IGA) i uz podršku Kinološkog saveza Srbije. U okviru takmičenja biće održano dva seminara sa temama Pudla puppy clip i Spirale za pudlu i bišon standardna frizura a generalni sekretar Internacionalnog udruženja grumera, Lin Leonardi, održaće i prezentaciju asocijacije IGA. Za takmičenje se prijavilo više od 25 takmičara iz Srbije, Kine, Singapura, Rumunije, Bugarske i regiona, a više od 40 polaznika slušaće najavljene stručne seminare.\nPiše Monika Husar Tokin / Foto: Dijana Đondović\nTakmičenje u grumingu održavaće se u tri kategorije (čista rasa - B i C razredi, trimovanje - B i C razredi i slobodan stil) a učesnike će ocenjivati stručni inostrani žiri u sastavu: Izabela Džons, najpoznatija grumerka iz Španije, Aleks Ang, sertifikovani master gruminga iz Singapura i Herv Paskal, predsednik Internacionalnog uduruženja grumera iz Francuske.\nUdruženje grumera Srbije osnovano je krajem 2016. godine i danas broji tridesetak članova. Udruženje je prvog vikenda aprila održalo specijalnu humanitarnu akciju akcija šišanja napuštenih i uličnih (gradskih) pasa u jednom od beogradskih salona i tom prilikom pozvalo sve salone u Srbiji da se priključe i svake prve nedelje u mesecu besplatno šišaju napuštene i ulične pse.\n09:00 - Ulazak takmičara u salu\n10:00 - Otvaranje za posetioce\n10:05 - Uvodna reč\n10:15 - IGA prezentacija generalni sekretar IGA LIn Leonardi\n10:30 - Početak takmičenja (rad na psu, ocenjivanje i dodela nagrada)\n14:00 - Pauza za ručak\n15:00 - Seminar Alex Ang “Pudla puppy clip"\n10:15 - Početak takmičenja (rad na psu, ocenjivanje i dodela nagrada)\n14:00 - Seminar Isabella Jones "Slobodan stil - pudla spirala i bišon standardna frizura"\nNatura Online (11.4.2018)